
OPĆINSKO VIJEĆE OPĆINE CERNA, temeljem članka 24. Zakona o prostornom uređenju ("Narodne novine" br. 30/94., 68/98., 61/00., 32/02. i 100/04.) i Programa mjera za unapređenje stanja u prostoru općine Cerna (''Službeni vjesnik'' Vukovarsko-srijemske županije br. 12/02) i članka 21. Statuta općine Cerna (''Službeni vjesnik'' Vukovarsko-srijemske županije, broj 16/01.), na 11. sjednici održanoj 19. 09   2007., donijelo je

ODLUKU

O PROSTORNOM PLANU UREĐENJA OPĆINE CERNA

I. TEMELJNE ODREDBE

Članak 1.

Donosi se Prostorni plan uređenja općine Cerna

Članak 2.

Prostorni plan uređenja općine Cerna (u daljnjem tekstu : Plan) sastoji se od dvije knjige-elaborata pod nazivom: "Prostorni plan uređenja općine Cerna", broj Plana: 03/2006. godine, od kojih jedna sadrži tekstualni dio, a druga grafički dio.

Članak 3.

Plan sadržava:

a) Tekstualni dio

	I OBRAZLOŽENJE

	1. POLAZIŠTA

	1. POLOŽAJ, ZNAČAJ I POSEBNOSTI PODRUČJA OPĆINE U ODNOSU NA PROSTOR I SUSTAVE ŽUPANIJE I DRŽAVE

	1. Osnovni podaci o stanju u prostoru

	1. Geografski i geoprometni položaj

	1. Površina, stanovništvo, naseljenost

	1. Naselja i građevinska područja

	a) Naselja

	b) Građevinska područja 

	1. Osnovne kategorije korištenja prostora

	1. Prirodna obilježja

	a) Reljef

	b) Klima

	c) Hidrološka i hidrogeološka obilježja

	d) Pedološka i biovegetacijska obilježja

	e) Geološka i tektonska obilježja

	1. Zaštićeni dijelovi prirode i kulturna dobra

	a) Zaštićeni dijelovi prirode

	b) Kulturna dobra

	1.1. Osobitosti krajobraza

	1. Prostorno razvojne i resursne značajke

	1. Prirodni potencijal i korištenje resursa

	a) Poljoprivredno zemljište

	b) Šumsko zemljište

	c) Lovišta i lovna divljač

	d) Mineralne sirovine

	1. Gospodarski potencijal

	a) Gospodarska struktura

	b) Proizvodne djelatnosti

	c) Turizam

	d) Eksploatacija mineralnih sirovina

	1. Društvene djelatnosti

	a) Uprava 

	b) Odgoj i obrazovanje

	c) Zdravstvo

	d) Kultura

	e) Vjerske institucije

	1. Sport i rekreacija

	1. Komunalne djelatnosti

	1. Prometni infrastrukturni sustav

	a) Cestovni promet

	b) Željeznički promet

	c) Poštanski promet

	d) Telekomunikacije 

	e) Radio i TV sustav veza

	1. Energetski sustav

	a) Cijevni transport plina

	b) Elektroenergetika

	1. Vodnogospodarski sustav

	a) Vodoopskrba

	b) Odvodnja otpadnih voda

	c) Uređenje vodotoka i drugih voda i obrana od poplava

	d) Melioracijska odvodnja i navodnjavanje

	1. Postupanje s otpadom

	1. Stanje okoliša

	a) Onečišćenje voda

	b) Onečišćenje zraka

	c) Onečišćenje tla

	d) Opterećenje bukom

	1. Područja posebne namjene

	1. Planski pokazatelji i obveze iz dokumenata prostornog uređenja šireg područja i ocjena postojećih prostornih planova

	1. Prostorni plan Vukovarsko-srijemske županije

	a) Stanovništvo

	b) Naselja

	c) Građevinska područja

	d) Gospodarstvo

	e) Društvene djelatnosti

	f) Promet

	g) Energetika

	h) Vodnogospodarstvo

	i) Poljoprivredno i šumsko zemljište

	1. Prostorni plan (bivše) općine Županja

	1. Ocjena stanja, mogućnosti i ograničenja razvoja u odnosu na demografske i gospodarske podatke te prostorne pokazatelje

	1. Demografski potencijal

	1. Naselja

	1. Građevinska područja

	1. Gospodarski potencijal

	1. Promet

	a) Cestovni, željeznički i riječni promet

	b) Pošta, telekomunikacije i RTV sustav veza

	1. Energetika

	a) Plinoopskrba

	b) Elektroenergetika

	1. Vodnogospodarstvo

	a) Vodoopskrba

	b) Odvodnja otpadnih voda

	c) Uređenje vodotoka

	d) Melioracijska odvodnja i navodnjavanje

	2. CILJEVI PROSTORNOG RAZVOJA I UREĐENJA

	2. CILJEVI PROSTORNOG RAZVOJA ŽUPANIJSKOG ZNAČAJA

	2. Razvoj naselja posebnih funkcija i infrastrukturnih sustava

	2. Razvoj naselja posebnih funkcija

	2. Razvoj infrastrukturnih sustava

	2.  Racionalno korištenje prirodnih izvora

	2. Očuvanje ekološke stabilnosti i vrijednih  dijelova okoliša

	2. CILJEVI PROSTORNOG RAZVOJA OPĆINSKOG ZNAČAJA

	2. Demografski razvoj

	2. Odabir prostorno razvojne strukture

	2. Naselja

	2. Društvena infrastruktura

	2. Prometna infrastruktura

	a) Cestovni promet

	b) Telekomunikacije

	2. Energetska infrastruktura

	a) Plinoopskrba

	b) Elektroenergetika

	2. Vodnogospodarstvo

	a) Vodoopskrba

	b) Odvodnja otpadnih voda

	c) Uređenje vodotoka i voda

	d) Melioracijska odvodnja i navodnjavanje

	2. Zaštita krajobraznih i prirodnih vrijednosti i kulturnih dobara

	a) Krajobrazne i prirodne vrijednosti i posebnosti

	b) Kulturna dobra

	2. CILJEVI PROSTORNOG UREÐENJA NASELJA NA PODRUČJU OPĆINE

	2.  Racionalno korištenje i zaštita prostora

	2. Utvrđivanje građevinskih područja naselja

	2. Unapređenje uređenja naselja i komunalne infrastrukture

	3. PLAN PROSTORNOG UREÐENJA

	3. PRIKAZ PROSTORNOG RAZVOJA NA PODRUČJU OPĆINE U ODNOSU NA PROSTORNU I GOSPODARSKU STRUKTURU ŽUPANIJE

	3. ORGANIZACIJA PROSTORA I OSNOVNA NAMJENA I KORIŠTENJE PROSTORA

	3.  Iskaz prostornih pokazatelja za namjenu površina

	3. Struktura površina

	3. Građevinska područja

	3. Poljoprivredne površine

	3. Šumske površine

	3. NASELJA

	3. PRIKAZ GOSPODARSKIH I DRUŠTVENIH DJELATNOSTI

	3. Gospodarske djelatnosti

	3. Proizvodne i uslužne djelatnosti

	3. Turizam

	3. Eksploatacija mineralnih sirovina

	3. Društvene djelatnosti

	3. ŠPORT I REKREACIJA

	3. KOMUNALNE DJELATNOSTI

	3. Groblja

	3. UVJETI KORIŠTENJA, UREÐENJA I ZAŠTITE PROSTORA

	3. Uvjeti razgraničenja prostora i osiguranje prostora za smještaj djelatnosti

	3. Uvjeti za utvrđivanje i korištenje građevinskog područja

	3. Uvjeti korištenja, uređenja i zaštite poljoprivrednog zemljišta

	3. Uvjeti korištenja, uređenja i zaštite šuma

	3. Zaštićena i vrijedna područja

	3. Iskaz površina za posebno vrijedna kulturna dobra

	3. RAZVOJ INFRASTRUKTURNIH SUSTAVA

	3. Prometni infrastrukturni sustav

	3. Cestovni promet

	3. Željezničkii promet

	3. Riječni promet-plovni kanal

	3. Poštanski promet

	3. Telekomunikacije 

	3. Radio i TV sustav veza

	3. Energetski sustav

	3. Cijevni transport plina i plinoopskrba

	3. Elektroenergetika

	3. Vodnogospodarski sustav

	3. Vodoopskrba

	3. Odvodnja otpadnih voda

	3. Uređenje vodotoka i voda 

	3. Melioracijska odvodnja i navodnjavanje

	3. POSTUPANJE S OTPADOM

	3. SPRJEČAVANJE NEPOVOLJNA UTJECAJA NA OKOLIŠ

	3. Mjere zaštite voda 

	3. Mjere zaštite tla

	3. Mjere zaštite zraka  od onečišćenja

	3. Mjere zaštite od buke

	3. MJERE ZAŠTITE STANOVNIŠTVA OD RATNIH OPASNOSTI


	II ODREDBE ZA PROVOÐENJE



	4. UVJETI ZA ODREÐIVANJE NAMJENA POVRŠINA NA PODRUČJU OPĆINE

	4. NAMJENA POVRŠINA

	4. PODRUČJA POSEBNIH OGRANIČENJA U KORIŠTENJU

	4. UVJETI KORIŠTENJA NA PODRUČJIMA S POSEBNIM OGRANIČENJIMA U KORIŠTENJU PROSTORA

	5. UVJETI ZA UREÐENJE PROSTORA

	5. GRAÐEVINE OD VAŽNOSTI ZA DRŽAVU  I ŽUPANIJU

	5. GRAĐEVINSKA PODRUČJA NASELJA

	5. Namjena građevina u građevinskom području naselja

	5. Opći uvjeti gradnje i uređenja prostora  

	5. Građevne čestice

	5. Način i uvjeti gradnje građevina

	

	5. Uvjeti uređenja građevnih čestica

	5. Način i uvjeti priključenja građevne čestice odnosno građevine na javnu prometnu površinu i komunalnu infrastrukturu

	5. Uvjeti gradnje stambenih građevina

	5. Obiteljske stambene građevine

	5. Višestambene građevine

	5. Građevine povremenog stanovanja

	5. Uvjeti gradnje građevina javnih i društvenih djelatnosti

	5. Uvjeti gradnje građevina gospodarskih djelatnosti

	5. Uvjeti gradnje građevina proizvodnih, poslovnih i ugostiteljsko-turističkih djelatnosti (u daljnjem tekstu : građevine PPUT djelatnosti)

	5. Uvjeti gradnje poljoprivrednih građevina

	5. Uvjeti gradnje športsko-rekreacijskih građevina

	5. Uvjeti gradnje pomoćnih građevina

	5. Uvjeti gradnje komunalnih građevina

	5. Uvjeti gradnje građevina koje se grade na javnim površinama

	5. Uvjeti gradnje građevina mješovite namjene

	5. Uvjeti gradnje ostalih građevina

	5. Uvjeti uređenja naselja

	5. IZGRAÐENE STRUKTURE VAN NASELJA

	5. Uvjeti gradnje u građevinskim područjima van naselja stalnog i povremenog stanovanja

	5. Uvjeti gradnje van građevinskog područja

	5.  Gospodarske građevine van građevinskog područja

	5.  Rekreacijske građevine van građevinskog područja

	5.  Građevine za istraživanje i eksploataciju mineralnih sirovina

	5.  Pomoćne građevine van građevinskog područja

	5.  Komunalne građevine van građevinskog područja

	5.  Prometne i ostale infrastrukturne građevine 

	5.  Ostale građevine van granica građevinskog područja

	6. UVJETI SMJEŠTAJA GOSPODARSKIH DJELATNOSTI

	7. UVJETI SMJEŠTAJA DRUŠTVENIH DJELATNOSTI

	8. UVJETI UTVRĐIVANJA KORIDORA ILI TRASA I POVRŠINA PROMETNIH I DRUGIH INFRASTRUKTURNIH SUSTAVA

	8. PROMETNI SUSTAV

	8. POŠTANSKI PROMET

	8. TELEKOMUNIKACIJSKA MREŽA

	8. ELEKTROENERGETSKA MREŽA

	8. PLINOVODI

	8. VODOOPSKRBA

	8. ODVODNJA

	8. VODOTOCI, VODE I MELIORACIJSKA ODVODNJA

	9. MJERE ZAŠTITE KRAJOBRAZNIH I PRIRODNIH VRIJEDNOSTI I KULTURNIH DOBARA

	9. KRAJOBRAZNE I PRIRODNE VRIJEDNOSTI

	9. KULTURNA DOBRA

	10. POSTUPANJE S OTPADOM

	11. MJERE SPRJEČAVANJA NEPOVOLJNA UTJECAJA NA OKOLIŠ 

	12. MJERE ZAŠTITE OD RATNIH OPASNOSTI I ELEMENTARNIH NEPOGODA

	12. MJERE ZAŠTITE OD RATNIH OPASNOSTI

	12. MJERE ZAŠTITE OD ELEMENTARNIH NEPOGODA

	13. MJERE PROVEDBE PLANA

	13. OBVEZE IZRADE PROSTORNIH PLANOVA

	13. PRIMJENA POSEBNIH RAZVOJNIH I DRUGIH MJERA

	13. REKONSTRUKCIJA GRAÐEVINA ČIJA JE NAMJENA PROTIVNA PLANIRANOJ NAMJENI

	13. POSTUPANJE S GRAÐEVINAMA IZGRAÐENIM SUPROTNO UVJETIMA UTVRÐENIM U PLANA


b) Kartografski dio

	REDNI BROJ
	BROJ KARTOGRAFSKOG PRIKAZA 
	NAZIV KARTOGRAFSKOG PRIKAZA
	MJERILO

	1.
	1.
	KORIŠTENJE I NAMJENA POVRŠINA
	1:25.000

	2.
	1.A
	PROMET, POŠTA I TELEKOMUNIKACIJE
	1:25.000

	3.
	2.A
	INFRASTRUKTURNI SUSTAVI

Cijevni transport plina i plinoopskrba
	1:25.000

	4.
	2.B
	INFRASTRUKTURNI SUSTAVI

Elektroenergetika
	1:25.000

	5.
	2.C
	INFRASTRUKTURNI SUSTAVI

Vodnogospodarski sustav
	1:25.000

	6.
	3.A
	UVJETI KORIŠTENJA
	1:25.000

	7.
	3.B
	PODRUČJA PRIMJENE POSEBNIH MJERA UREĐENJA I ZAŠTITE
	1:25.000


	8.
	4.A
	GRAĐEVINSKO PODRUČJE NASELJA STALNOG STANOVANJA

Cerna

NASELJA POVREMENOG STANOVANJA

''Blato'' i

TURISTIČKO-REKREACIJSKE ZONE
	1:  5.000

	9.
	4.B
	GRAĐEVINSKO PODRUČJE NASELJA

Šiškovci
	1:  5.000

	
	
	
	


II.  ODREDBE ZA PROVOĐENJE

14. UVJETI ZA ODREĐIVANJE NAMJENA POVRŠINA NA PODRUČJU OPĆINE

14. NAMJENA POVRŠINA

Članak 4.
U ovome Planu površine za razvoj i uređenje prikazane su u kartografskom prikazu br. 1. "Korištenje i namjena površina" i određuju se za sljedeće namjene:

1.
Površine za razvoj i uređenje naselja stalnog stanovanja:

· građevinska područja naselja stalnog stanovanja Cerna i Šiškovci

2. Površine za razvoj i uređenje van naselja stalnog stanovanja 

a)
Građevinska područja

· građevinsko područje naselja povremenog stanovanja ''Blato'',

· građevinsko područje turističko-rekreacijske zone.

b)
Površine za iskorištavanje mineralnih sirovina

· eksploatacijsko polje opekarske gline ''Ciglana 2'' u Cerni.

· c)
Poljoprivredno tlo isključivo osnovne namjene

· vrijedno obradivo tlo (P2),

· ostala obradiva tla (P3).

d)
Šuma isključivo osnovne namjene

· gospodarska šuma (Š1).

e)
Ostalo poljoprivredno tlo, šume i šumsko zemljište (PŠ)

f)
Vodne površine

· vodotoci Bosut i Biđ.

g)
Prometne površine

Članak 5.
Površine određene u kartografskom prikazu 1. "Korištenje i namjena površina" detaljnije se razgraničavaju na sljedeći način:

· sva građevinska područja (izgrađeni i neizgrađeni dio) prikazana su u kartografskim prikazima br. 4.A. do 4.B., na katastarskim kartama u mjerilu 1:5.000.

Detaljna namjena građevinskih područja utvrđuje se prostornim planovima užih područja ili na temelju odredbi ove Odluke.
· područje za iskorištavanje mineralnih sirovina (eksploatacijsko polje) utvrđuje se na temelju odobrenja nadležnog tijela državne uprave,

· osobito vrijedno, vrijedno poljoprivredno i ostalo obradivo tlo detaljnije se određuje na temelju podataka o bonitetnoj klasi poljoprivrednog zemljišta (pri čemu se I i II klasa smatraju osobito vrijednim obradivim tlom) ili specijaliziranom studijom ili elaboratom kojim se detaljnije definira bonitetna vrijednost tala,

· šume gospodarske namjene utvrđuju se na temelju podataka o šumskom zemljištu tijela Državne uprave nadležnog za katastarske poslove i podataka Hrvatskih šuma,

· ostalo poljoprivredno tlo, šume i šumsko zemljište na temelju podataka o kulturi i bonitetnoj klasi. Dozvoljena je promjena poljoprivrednog zemljišta u šume i šumsko zemljište, 

· prirodni vodni tokovi određeni su obalnom crtom koju utvrđuje ustanova s javnim ovlastima nadležna za vodnogospodarstvo, ili crtom vodnog dobra kojeg utvrđuje nadležna ustanova prema posebnom propisu,

· prometne površine određuju se sukladno članku 6. i 7. ove Odluke.
Članak 6.
Prometne, energetske i vodnogospodarske građevine određene su funkcijom i kategorijom i prikazane na kartografskim prikazima br. 1.A. i 2.A. do 2.C.

Prostor za prometne i infrastrukturne građevine utvrđuje se na sljedeći način:

· za postojeće građevine prostor je utvrđen stvarnom parcelom i pojasom primjene posebnih uvjeta prema posebnim propisima. Sve postojeće građevine, bilo da se zadržavaju ili uklanjaju, mogu se rekonstruirati pri čemu su moguće izmjene trase u cilju poboljšanja funkcioniranja građevine,

· trase novih infrastrukturnih građevina su orijentacijske i moguće ih je mijenjati unutar koridora čija ukupna širina iznosi:

za planirani višenamjenski kanal Dunav-Sava


   500,0 m,

za vodove vodoopskrbnog i odvodnog sustava


     20,0 m,

za vodove do objekata prikazanih simbolima vezano na stvarni smještaj objekta,

za nadzemni dalekovod prijenosa električne energije 

DV 2x400 kV Ernestinovo-državna granica s BiH trasa 

je u istraživanju, međutim zbog racionalnog korištenja

prostora treba ovaj dalekovod graditi paralelno s postojećim

DV 400 kV s istočne strane, te je dozvoljeno odstupanje
    500,0 m.

Širina koridora iz stavka 2. ovoga članka utvrđuje se simetrično u odnosu na os infrastrukturne građevine, prikazane u kartografskom prikazu.

Iznimno, širine novih infrastrukturnih koridora iz stavka 2. ovoga članka ne primjenjuju se u građevinskim područjima unutar kojih su koridori utvrđeni u kartografskim prikazima građevinskih područja br. 4.A. Cerna.

Članak 7.
Lokacija novih građevina prometa i infrastrukture koje su u ovome Planu prikazane simbolom su orijentacijske, a detaljnije se utvrđuju na temelju projekta.

14. PODRUČJA POSEBNIH OGRANIČENJA U KORIŠTENJU

Članak 8.
U ovome Planu utvrđuju se sljedeća područja posebnih ograničenja u korištenju:

· zaštićena kulturna dobra,

· područje intenziteta potresa VII stupnja MCS ljestvice, 

· vodozaštitno područje regionalnog crpilišta ''Cerna'',

· prostor rezerviran za zone sanitarne zaštite crpilišta ''Škola'' u Cerni,

· inundacijski pojas uz vodotoke Bosut i Biđ, te kanale Berava, Kaluđer i istočna Berava,

· koridori za planirane infrastrukturne građevine.

Područja posebnih ograničenja iz stavka 1. ovoga članka, alineje 1., 2., 3., 4. i 6., prikazana su na kartografskom prikazu br. 3. ''Uvjeti korištenja''.

Članak 9.
Područja posebnih ograničenja u korištenju detaljnije se utvrđuju na sljedeći način:

· zaštićena kulturna dobra na temelju akata o zaštiti,

· vodozaštitno područje regionalnog crpilišta ''Cerna'' na temelju Odluke o sanitarnim zonama crpilišta donesene sukladno posebnom propisu,

· prostor rezerviran za zonu sanitarne zaštite crpilišta ''Škola'' u Cerni krugom radijusa 2.000,0 m.

· granicu inundacijskog pojasa utvrđuje ustanova s javnim ovlastima nadležna za vodnogospodarstvo.

14. UVJETI KORIŠTENJA NA PODRUČJIMA S POSEBNIM OGRANIČENJIMA U KORIŠTENJU PROSTORA

Članak 10.
Uvjeti korištenja zaštićenih kulturnih dobara, vodozaštitnog područja regionalnog crpilišta i inundacijskog pojasa te uvjeti gradnje u odnosu na intenzitet potresa utvrđuju se na temelju posebnih propisa.

Članak 11.
Na istražnom prostoru mineralnih sirovina mogu se graditi samo građevine u funkciji istraživanja mineralnih sirovina.

Članak 12.
U zonama sanitarne zaštite izvorišta uvjeti korištenja i gradnje utvrđuju se sukladno Odluci o zaštiti izvorišta.

Na prostoru rezerviranom za zone sanitarne zaštite crpilišta ''Škola'' u Cerni, do donošenja Odluke o zaštiti izvorišta, uvjeti korištenja i gradnje utvrđuju se sukladno uvjetima utvrđenim posebnim propisom za III zonu sanitarne zaštite.

Nakon donošenja Odluke o zaštiti izvorišta, na područjima iz stavka 1. ovoga članka koja se nalaze van zona sanitarne zaštite primjenjivat će se odredbe ove Odluke, sukladno postojećem načinu korištenja.

Članak 13.
U koridorima planiranih prometnica i infrastrukture, čije širine su utvrđene u članku 6. ove  Odluke ne mogu se do utvrđivanja točne trase i lokacije planirati i graditi stambene i gospodarske građevine koje se sukladno odredbama ove Odluke mogu graditi van građevinskih područja.

Na prostoru određenom za koridore i lokacije prometnih i drugih infrastrukturnih građevina, a koji preostane nakon izgradnje građevine, prestaje ograničenje iz stavka 1. ovoga članka.

15. UVJETI ZA UREĐENJE PROSTORA

15. GRAĐEVINE OD VAŽNOSTI ZA DRŽAVU I ŽUPANIJU

Članak 14.
Na području Općine Cerna izgrađene su ili se planira gradnja sljedećih građevina od važnosti za Državu:

a)
Prometne građevine


(
Cestovne građevine s pripadajućim objektima i uređajima

· planirana brza cesta Vinkovci-Županja (državna cesta D55).


(
Riječne građevine

· planirani višenamjenski kanal Dunav-Sava.

b)
Energetske građevine


(
Elektroenergetske građevine

Postojeća građevina:

· DV 400 kV Ernestinovo-Ugljevik

Planirana građevina:

· DV 2x400 kV Ernestinovo-državna granica BiH.


(
Građevine za transport plina s pripadajućim objektima, postrojenjima i uređajima

Postojeća građevina:

· magistralni plinovod Ivankovo-Županja DN 300.

Članak 15.
Na području Općine izgrađene su ili se planira gradnja sljedećih građevina od važnosti za Županiju:

a)
Prometne građevine


(
Cestovne građevine s pripadajućim objektima i uređajima

· mreža županijskih cesta.


(
Željezničke građevine s pripadajućim objektima, postrojenjima i uređajima, osim industrijskih kolosijeka

· željeznička pruga II reda (II. 211) Vinkovci-Županja.


(
Riječne građevine

· planirano pristanište u Cerni na trasi višenamjenskog kanala Dunav-Sava.

· Poštanske građevine

· poštanski ured u Cerni.

· Telekomunikacijske građevine 

· UPS Cerna i Šiškoci,

· bazna (osnovna) postaja Andrijaševci (ali je locirana na prostoru Općine Cerna),

· bazna (osnovna) postaja u naselju Cerna.

b)
Energetske građevine


(
Elektroenergetske građevine

Postojeća građevina:

· DV 110 kV Vinkovci-Županja 2.

c)
Vodne građevine


(
Građevine za korištenje voda

· regionalno crpilište ''Cerna'',

· planirani magistralni cjevovodi: Vinkovci-Cerna; Cerna-Vođinci,

· postojeći magistralni cjevovod Cerna-Županja-Bošnjaci.

Članak 16.
Prostor za građevine od važnosti za Državu i Županiju osigurava se na sljedeći način:

· za prometne i infrastrukturne građevine sukladno članku 6. i 7. ove Odluke.
Članak 17.
Na kartografskim prikazima 1.A. do 2.C., sve građevine iz članka 14. i 15. ove Odluke označene su kao postojeće građevine i građevine koje su ovim Planom planirane za gradnju. Sukladno tome, prostor za gradnju građevina od važnosti za Državu i Županiju osigurava se prema članku 6. i 7. ove Odluke.
15. GRAĐEVINSKA PODRUČJA NASELJA

15. Namjena građevina u građevinskom području naselja

Članak 18.
Unutar građevinskih područja naselja moguće je smjestiti one djelatnosti koje osiguravaju prostorni sklad uređenja i razvoja naselja i to usklađeno s namjenom površina i interesima drugih korisnika prostora te tako da se isključe negativni funkcionalni i ekološki učinci na druge funkcije naselja, da se ne smanji kvaliteta života u naseljima, a u skladu s posebnim propisima.

Članak 19.
U građevinskom području naselja stalnog stanovanja mogu se graditi stambene građevine,  građevine, građevine javnih i društvenih djelatnosti, građevine gospodarskih djelatnosti,  športsko-rekreacijske građevine, građevine za komunalne djelatnosti, građevine za  posebne namjene, pomoćne i prometne građevine i građevine infrastrukture, građevine  mješovite namjene te ostale građevine u funkciji razvoja i uređenja naselja, a prema uvjetima utvrđenim u ovome Planu.

U građevinskim područjima naselja povremenog stanovanja mogu se graditi građevine povremenog stanovanja, ugostiteljsko-turističkih djelatnosti i športsko-rekreacijske građevine, trgovine, poljoprivredne građevine (osim građevina za uzgoj životinja), građevine infrastrukture i ostale građevine u funkciji odmora i rekreacije.

Građevine za posebne namjene su građevine za potrebe obrane.

Građevine mješovite namjene su građevine sa više funkcija odnosno za više djelatnosti.

Članak 20.
Detaljna namjena površina i građevina utvrđuje se u dokumentima uređenja užih područja.

15. Opći uvjeti gradnje i uređenja prostora 

Članak 21.
Opći uvjeti gradnje primjenjuju se na sve građevne čestice i građevine u građevinskim područjima i van njih.

15. Građevne čestice

Članak 22.
Građevna čestica je zemljište koje omogućuje gradnju i korištenje čestice sukladno odredbama ove Odluke, koja ima direktan pristup s javne površine. 

Građevna čestica ima direktan pristup ako je širina regulacijske linije min. 3,0m.

Javnom površinom iz stavka 1. ovoga članka smatra se ulični koridor širine utvrđene u članku 179.-182. ove Odluke, koji je kao javna površina spojen na sustav uličnih koridora u naselju i za koji su riješeni imovinsko –pravni odnosi.

Iznimno, čestica na kojoj su postojeće legalno izgrađene građevine može imati osiguran pristup na drugi način (služnost prolaza preko druge čestice i sl.).

Članak 23.
Za građevine koje se postavljaju na javne površine (kiosci, nadstrešnice za sklanjanje ljudi u javnom prometu, tende, ljetni vrtovi, spomenici i drugi elementi urbane opreme i slično) ne formiraju se građevne čestice nego se postavljaju na građevnu česticu javne površine.

Članak 24.
Za linearne infrastrukturne građevine (osim cesta) ne formiraju se građevne čestice nego se iste vode po postojećim česticama osim za pojedinačne građevine na trasi, kada je zbog funkcioniranja građevine potrebno formirati građevnu česticu.

Članak 25.
Cesta i druga javno-prometna površina može se graditi na više građevnih čestica.

Članak 26.
Građevna čestica infrastrukturne građevine koja je u funkciji prometa, veza, energetike, vodoopskrbe, odvodnje, vodoprivrede, (trafostanice, mjerno-redukcijske stanice, telekomunikacijski stupovi i sl.), može imati minimalnu površinu jednaku tlocrtnoj veličini građevine i ne mora imati regulacijsku liniju. Ukoliko se ta vrsta građevina postavlja na javnu površinu ili građevnu česticu neke druge građevine ne mora se formirati posebna građevna čestica.

Članak 27.
Zajednička međa građevne čestice i javne površine je regulacijska linija, a dvorišne međe su međe građevne čestice sa susjednim katastarskim česticama, koje nisu javne.

Članak 28.
Koeficijent izgrađenosti građevne čestice (kig) je odnos površine zemljišta pod svim građevinama  na građevnoj čestici i ukupne površine građevne čestice.

Zemljište pod građevinom utvrđuje se sukladno posebnom propisu.

Članak 29.
Koeficijent iskorištenosti građevne čestice (kis) je odnos građevinske (bruto) površine svih građevina na građevnoj čestici i površine građevne čestice.

15. Način i uvjeti gradnje građevina

Članak 30.
Način gradnje građevine određen je položajem građevine u odnosu na dvorišne međe građevne čestice.

S obzirom na način gradnje sve građevine mogu biti: samostojeće, poluprislonjene i prislonjene u odnosu na dvorišne međe građevne čestice.

Članak 31.
Samostojeće građevine su one koje se grade na udaljenosti min. 3,0 m od svih dvorišnih međa.

Minimalna širina građevne čestice za gradnju samostojeće građevine je 12,0m.

Iznimno od stavka 1. ovoga članka, samostojeće građevine mogu se jednom svojom stranom približiti dvorišnoj međi i na manju udaljenost, ali ne manju od 1,0 m. 

Poluprislonjene građevine se jednim pročeljem nalaze na dvorišnoj međi, a udaljenost drugih pročelja građevine od ostalih dvorišnih međa je min. 3,0 m.

Minimalna širina građevne čestice za gradnju poluprislonjene građevine je 11,0m.

Prislonjene građevine se s dva pročelja nalaze na dvorišnoj međi, a udaljenost drugih pročelja od dvorišne međe je min.3,0 m. 

Minimalna širina građevne čestice za gradnju prislonjene građevine je 8,0m.

Smatra se da se pročelje nalazi na međi ako se više od 50% površine pročelja nalazi na međi. Dio tog pročelja koji se ne nalazi na međi mora  od nje biti udaljen min.1,0 m.

Članak 32.
Otvor na pročelju građevine koji se približava dvorišnoj međi pod kutem 45º ili manjim, mora biti udaljen min. 3,0 m od dvorišne međe.

Otvorima iz prethodnog stavka ne smatraju se fiksna ustakljenja neprozirnim staklom, veličine do 60x60 cm, dijelovi zida od neprozirnog materijala, te ventilacijski otvori promjera do 15 cm, odnosno 15x20 cm ako su pravokutnog oblika. Takvi otvori moraju biti na udaljenosti  min. 1,0 m od međe .

Članak 33.
Udaljenost građevine od međe je udaljenost vertikalne projekcije svih nadzemnih dijelova građevine na građevnu česticu, u točki koja je najbliža taj međi, pri čemu se uzimaju u obzir dijelovi nadstrešnice, terase u prizemlju, strehe, krovišta, pristupne stepenice, temelji i zaštitni zid hidroizolacije.

Udaljenost se uvijek mjeri okomito na među i to od vanjske završno obrađene plohe koja zatvara građevinu.

Članak 34.
Udaljenost ležećih  krovnih otvora od međe mjeri se od najbliže točke plohe krova, uz sam rub otvora, a kod stojećih krovnih otvora od najbliže točke okvira ili drugog elementa koji zatvara taj otvor do međe.

Zadane udaljenosti ne odnose se na krovne prozore koji se izvode na krovnoj plohi manjeg nagiba od 45(.

Članak 35.
Građevine mogu imati istake do 30,0 cm izvan građevne čestice na javnu površinu u nadzemnim etažama: profilacije u žbuci i druge ukrasne elemente na pročelju, uz uvjet da ostane min.1,5 m slobodna širina pješačke staze.
Članak 36.
Streha građevine može biti konzolno istaknuta do 1,0 m od regulacijske linije na javnu površinu, njena vertikalna projekcija mora biti udaljena min. 0,5 m od kolnika, a njena visina na najnižem dijelu mora biti min. 3,0 m od javne površine. 

Članak 37.
Građevine mogu imati pojedine istaknute dijelove izvan građevne čestice na javnu pješačku, kolno-pješačku ili zelenu površinu i to:

a) konzolno izvedene balkone, loggie, erkere i pojedinačne zatvorene dijelove građevine pod uvjetom da svijetla visina između uređene javne površine i donjeg ruba istaka ne bude manja od 3,0 m, da istak ne bude više od 1,5 m u javnu površinu. Maksimalna bruto izgrađena površina istaknutih dijelova pojedine etaže ne smije biti veća od 5% bruto izgrađene površine etaže. Vertikalna projekcija istaka mora biti udaljena min. 0,5 m od ruba kolnika;

b) konzolno izvedene nadstrešnice i sl., i to u dijelu pročelja između gornjeg ruba otvora prizemlja i donjeg ruba otvora etaže iznad prizemlja građevine pod uvjetom da svijetla visina između uređene javne površine i donjeg ruba istaka ne bude manja od 3,0 m i da vertikalna projekcija istaka bude udaljena minimalno 0,5 m od ruba kolnika;

c) rampe i uređaji za pristup osobama s invaliditetom i drugim osobama smanjene pokretljivosti, pod uvjetom da se ne mogu riješiti na vlastitoj građevnoj čestici, da preostala slobodna širina pješačke komunikacije bude minimalno 1,20 m i da se oko njih izvede ograda visine 1,0 m.

Članak 38.
Ako se vlasnički odnosi ne mogu riješiti, za legalno izgrađenu građevinu na više katastarskih čestica, rekonstrukcija se može provesti tako, da se poštuju vanjski gabariti zgrade i da se pri tome ne povećava korisna površina.

Članak 39.
Elementi kojima se određuje veličina građevine u ovome Planu su: građevinska (bruto) površina (m²), visina građevine (m) i etažna visina građevine (oznaka i broj etaža) do sljemena.

Visina građevine je ukupna visina građevine od najniže kote konačno zaravnatog terena na pročelju s ulične strane do najviše točke građevine. Dimnjaci, antene, ventilacijski elementi i drugi slični istaci unutar kojih se ne nalaze zatvorene prostorije ne uračunavaju se u visinu građevine.

Etažna visina građevine je visina građevine izražena u broju etaža.

Etaže građevine su: podrum (Po), suteren (S), prizemlje (P), katovi (K) i potkrovlje (Pk).

Galerije se smatraju etažom ako je njihova površina veća od 1/3 površine etaže.

Galerije se mogu izvesti u prizemlju i potkrovlju građevine.

Članak 40.
Podrumom se smatra etaža čija kota gornjeg ruba stropne konstrukcije nije viša od 1,0 m od najniže kote konačno zaravnatog terena, na pročelju s ulične strane, i koja je s najmanje jednom polovicom volumena ukopana u teren.

Članak 41.
Suterenom se smatra etaža čija kota gornjeg ruba stropne konstrukcije nije viša od 1,6 m od najniže kote konačno zaravnatog terena, na pročelju s ulične strane, i koja je najmanje jednom polovicom volumena ukopana u teren.

Članak 42.
Potkrovljem se smatra tavanski prostor sa stambenom, mješovitom ili gospodarskom namjenom i svaki tavanski prostor s visinom nadozida do 150,0cm.

Potkrovlje  mora zadovoljiti sve sljedeće uvjete:

· nadozid iznad stropne konstrukcije donje etaže može biti max. 1,5 m, mjereno na presjeku pročelja i donje linije krovne plohe. U slučaju razvedenog tlocrta nadozid u pojedinim dijelovima može biti i veći, ali pod uvjetom da se zadrži ista ravnina krovne plohe, a veća visina nadozida je na max. 30% širine pročelja,

· prozori se mogu izvesti na zabatnom zidu ako je zabat udaljen od međe min. 3,0m, u kosini krova ili kao stojeći krovni prozori. Vanjski rub bočnog zida (ili pregrade) stojećeg krovnog prozora mora biti na udaljenosti min. 1,00 m od dvorišnih međa, a ukupna širina svih fasadnih ploha stojećih krovnih prozora na pojedinom pročelju može biti max. 50% širine pročelja.

       Stojećim prozorom ne smatra se prozor na uličnom pročelju.

Potkrovlje može biti samo jednoetažno, a moguća ga je izvesti s galerijom iz članka 39. ove Odluke.
Članak 43.
Tavanom se smatra prostor ispod krovne konstrukcije, a iznad zadnje stropne konstrukcije koji nema namjenu, ako je visina nadozida iznad stropne konstrukcije donje etaže do 1,5 m.

U slučaju razvedenog tlocrta nadozid u pojedinim dijelovima može biti i veći, ali pod uvjetom   da se zadrži ista ravnina krovne plohe, a veća visina nadozida je na max. 30% širine pročelja,

Tavan može imati otvore na zabatnom zidu ili u kosini krova, ali samo u svrhu ventiliranja i minimalnog osvjetljenja.

Površina pojedinačnih otvora ne smije biti veća od 1 m², s tim da ukupna površina svih otvora može biti 10% od površine zabata.

Na tavanu se ne smiju izvoditi balkoni i lođe. Pristup do tavana može biti ljestvama, penjalicama, stubištem i sl.

Ovako izveden tavan ne smatra se etažom.

Članak 44.
Balkoni koji su dužom stranom paralelni s dvorišnom međom ili koji su položeni pod kutem manjim od 45º u odnosu na dvorišnu među moraju od nje biti udaljeni min. 3,0 m.

Članak 45.
Udaljenost bočne strane balkona, lođa, terasa i otvorenih pristupnih stuba ne može biti manja od 1,0m od dvorišne međe. Do visine 1,80m moraju se zatvoriti neprozirnim materijalom.

Članak 46.
Ukoliko na zidu postojeće građevine izgrađene uz dvorišnu među ili na udaljenosti manjoj od 1,0 m, postoje legalno izgrađeni otvori, isti se moraju u slučaju izgradnje na susjednoj građevnoj čestici zaštititi na način da se oko otvora izvede svjetlarnik. Svjetlarnik mora biti širi od otvora za 0,10 m sa svake strane, ali ne uži od 1,0 m. Udaljenost nasuprotnog zida svjetlarnika od prozora iznosi min. 3,0 m.

Ukoliko se radi o ventilacijskim otvorima isti se moraju zaštititi samo ako se nalaze na samoj međi i to svjetlarnikom dimenzije 1,0x1,0 ili ventilacijskim kanalom spojenim na ventilacijski otvor. Ventilacijski kanal mora izlaziti u vanjski prostor i na vlastitu katastarsku česticu.

Članak 47.
Građevine treba oblikovati sukladno osobitostima lokacije, okolnog područja i krajolika u kojem se građevina nalazi.

Članak 48.
Maksimalne visine i etažne visine građevina kao i koeficijent izgrađenosti (Kig) utvrđene ovim odredbama ne mogu se mijenjati.

Članak 49.
Oborinska voda ne smije se odvoditi na susjednu građevnu česticu ili građevinu, niti ih ugrožavati.

Članak 50.
Sve građevine se moraju planirati, projektirati i graditi sukladno posebnom propisu o sprječavanju arhitektonsko-urbanističkih barijera.
15. Uvjeti uređenja građevnih čestica

Članak 51.
Na međama građevne čestice za gradnju građevina mogu se podizati ograde.

Uz regulacijsku liniju se izvode ulične ograde, a uz dvorišne međe dvorišne ograde.

Ulična ograda može biti visine max. 1,80 m, a dvorišne max. 2,0 m.

Članak 52.
Oborinska voda s građevne čestice ne smije se odvoditi na susjednu građevnu česticu ili građevinu, niti ih ugrožavati.

15. Način i uvjeti priključenja građevne čestice odnosno građevine na javnu prometnu površinu i komunalnu infrastrukturu

Članak 53.
Ako se gradi kolni pristup od ceste do građevne čestice, on mora biti širine min. 3,0 m.

Prilikom izgradnje kolnih pristupa preko javne površine ne smiju se ugrožavati postojeće građevine na javnoj površini ili onemogućavati njihovo korištenje.

Članak 54.
Radi omogućavanja spašavanja osoba iz građevine i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu (min. 3,0m širine).

Vatrogasni prilaz mora se osigurati s javne površine, preko vlastite građevne čestice ili preko susjedne građevne čestice, ako je uknjiženo pravo prolaza. 

Članak 55.
Ako na dijelu građevinskog područja postoji vodoopskrbna i kanalizacijska mreža, građevine se obvezno moraju priključiti na mrežu.

Članak 56.
Na neizgrađenom dijelu građevinskog područja, koje je prikazano na kartografskim prikazima građevinskih područja, ne može se graditi ako zemljište nije komunalno opremljeno na minimalnoj razini.

Minimalna razina komunalne opremljenosti u građevinskim područjima naselja stalnog stanovanja je sljedeća:

· kolnik izveden u kamenom materijalu ( makadam) min. širine 4,0 m, ili potvrda da je Općina preuzela obvezu izgradnje kolnika,

· mogućnost priključka na  elektroenergetsku mrežu,

· mogućnost priključka na javni vodovod ili na vlastiti bunar.

Osiguranje minimalne razine komunalne opremljenosti prema prethodnom stavku nije obvezno za građevine povremenog stanovanja te građevine koje za svoju funkciju ne trebaju kolni prilaz, odnosno elektroenergetski i vodovodni priključak.
15. Uvjeti gradnje stambenih građevina

15. Obiteljske stambene građevine

Članak 57.
Obiteljska stambena građevina je građevina stalnog stanovanja s najviše 3 stana.

Obiteljskom stambenom građevinom iz prethodnog stavka smatra se i građevina mješovite namjene s najviše 3 stana, čija je osnovna namjena stanovanje. Osnovna namjena građevine  utvrđuje se sukladno članku 129. ove Odluke.
Članak 58.
Na jednoj građevnoj čestici obiteljskog stanovanja može se graditi samo jedna obiteljska stambena građevina, građevine gospodarskih, javnih i društvenih djelatnosti te pomoćne građevine, sukladno odredbama ove Odluke.
Iznimno, ako na građevnoj čestici ima više postojećih legalno izgrađenih obiteljskih stambenih građevina, moguća je njihova rekonstrukcija pod uvjetom da se ne povećava postojeći koeficijent izgrađenosti (kig), ako je veći od dozvoljenog.

Gospodarske građevine koje se mogu graditi na građevnoj čestici obiteljskog stanovanja utvrđene su u članku 94. ove Odluke.
Veličina i način korištenja građevne čestice

Članak 59.
U građevinskom području naselja utvrđuju se sljedeće najmanje veličine i najveći koeficijenti izgrađenosti građevnih čestica za obiteljsku stambenu gradnju:

NAJMANJA VELIČINA I NAJVEČI KOEFICIJENT IZGRAĐENOSTI

GRAĐEVNIH ČESTICA ZA OBITELJSKE STAMBENE GRAĐEVINE

	NAČIN GRADNJE
	NAJMANJA VELIČINA GRAĐEVNE ČESTICE (m²)
	NAJVEĆI KOEFICIJENT IZGRAĐENOSTI

(kig)

	a) Samostojeći
	300
	0,4

	b) Poluprislonjeni
	250
	0,5

	c) Prislonjeni
	200
	0,6


Članak 60.
Iznimno od članka 59. ove Odluke, veličina građevne čestice i koeficijent izgrađenosti mogu se utvrditi i drugačije u sljedećim slučajevima: 

· kod zamjene postojeće obiteljske građevine novom, (u slučaju da nisu ispunjeni uvjeti za veličinu građevne čestice iz članka 59. ove Odluke), nova se građevina može graditi na postojećoj građevnoj čestici manje veličine, a koeficijent izgrađenosti ne može biti veći od postojećeg, ili

· za uglovne građevne čestice čija površina je manja od 260,0 m², na kojima se gradi građevina na prislonjeni način gradnje, koeficijent izgrađenosti (kig) može biti i veći, ali ne veći od 0,75, ili

· kada potreba utvrđivanja drugačijih uvjeta proizlazi iz uvjeta zaštite kulturnih dobara koje utvrđuje nadležno državno tijelo.

Članak 61.
Obiteljske stambene građevine mogu se graditi do najviše 30,0 m dubine građevne čestice, mjereno od regulacijske linije.

Uvjeti gradnje građevina

Članak 62.
Etažna visina obiteljske stambene građevine ne može biti veća od podruma ili suterena, prizemlja, kata i potkrovlja.

Članak 63.
Na dubini većoj od 20,0 m od regulacijske linije visina građevine na dvorišnoj međi može iznositi na toj međi max. 7,0 m od kote terena, neposredno uz među. Visina građevine odnosno dijela građevine može se povećavati udaljavanjem od međe s tim da max. visina građevine odnosno dijela građevine može iznositi 7,0 m + 1/2 udaljenosti od dvorišne međe. 

15. Višestambene građevine

Članak 64.
Višestambena građevina je građevina s najmanje 4 stana.

Višestambenom građevinom smatra se i građevina mješovite namjene s min. 4 stana, čija je osnovna namjena stanovanje. Osnovna namjena građevine utvrđuje se sukladno članku 129. ove Odluke.
Veličina i način korištenja građevne čestice

Članak 65.
Na jednoj građevnoj čestici može se graditi samo jedna višestambena građevina i pomoćne građevine u funkciji višestambene građevine.

Članak 66.
Minimalna površina građevne čestice za višestambenu gradnju je sljedeća:

· 180,0 m² za građevne čestice na kojima je dozvoljen maksimalni koeficijent izgrađenosti 1,0,

· 450,0 m² u ostalim slučajevima.

Članak 67.
Koeficijent izgrađenosti građevne čestice (kig) za višestambenu izgradnju iznosi najviše:

· 1,0 ako su pomoćni sadržaji uključujući i garaže (po 1 za svaki stan) u sklopu građevine i ako su najmanje dvije granice građevne čestice istovremeno i regulacijske linije,

· 0,40 u ostalim slučajevima.
Uvjeti gradnje građevina

Članak 68.
Najveća etažna visina višestambene građevine je podrum/suteren i 3 nadzemne etaže.

Članak 69.
Višestambene građevine koje se kao prislonjene ili poluprislonjene interpoliraju između obiteljskih stambenih građevina trebaju im se svojom visinom prilagoditi.

Ako se višestambene građevine grade kao slobodnostojeće u okruženju obiteljskih stambenih građevina grade se na slijedećim udaljenostima od međe:

· za P+2K udaljenost od međe je min. 5,0m

· za P+1K+Pk udaljenost od međe je min. 3,0m.

15. Građevine povremenog stanovanja

Članak 70.
Građevinom povremenog stanovanja smatra se građevina namijenjena stanovanju u kojoj se boravi povremeno s ciljem odmora/rekreacije, obavljanja različitih poljoprivrednih djelatnosti i sl.

Veličina i način korištenja građevne čestice

Članak 71.
Na jednoj građevnoj čestici za povremeno stanovanje može se graditi samo jedna građevina povremenog stanovanja, pomoćne građevine i poljoprivredne građevine (osim za uzgoj životinja).

Članak 72.
Sve građevine na građevnoj čestici za povremeno stanovanje potrebno je locirati na način da se uklope u prirodni krajolik i da svojim položajem ne sprečavaju vrijedne vizure i insolaciju susjednih građevina za povremeno stanovanje.

Uvjeti gradnje građevina

Članak 73.
Način gradnje građevine povremenog stanovanja je samostojeći i poluprislonjeni.

Članak 74.
Etažna visina građevine povremenog stanovanja može biti max podrum ili suteren, prizemlje i potkrovlje.

Članak 75.
Krovište građevine povremenog stanovanja ne smije imati nagib veći od 45º.

Članak 76.
Kod arhitektonskog oblikovanja građevine povremenog stanovanja potrebno je koristiti arhitektonske elemente i građevinske materijale sukladne autohtonoj gradnji, podneblju i krajobrazu.
Uređenje građevne čestice

Članak 77.
Ograda građevine čestice u građevnom području povremenog stanovanja mora biti transparentna ili od živice, a puna ograda može biti samo u donjem dijelu, visine max. 60,0 cm.

Članak 78.
Dio građevne čestice povremenog stanovanja oko građevina potrebno je hortikulturno riješiti autohtonom vegetacijom, na načina da se izgrađene strukture u najvećoj mogućoj mjeri zaklone od vizura iz prostora izvan građevinskog područja povremenog stanovanja.

15. Uvjeti gradnje građevina javnih i društvenih djelatnosti

Članak 79.
Građevine javnih i društvenih djelatnosti su građevine upravne, socijalne, zdravstvene, predškolske, obrazovne, kulturne i vjerske i sl. građevine.

Članak 80.
Građevine javnih i društvenih djelatnosti mogu se graditi u svim građevinskim područjima izuzev građevinskog područja naselja povremenog stanovanja, na zasebnim građevnim česticama i kao zasebne građevine na građevnim česticama druge namjene, osim građevnih četica prometa i infrastrukture.

Članak 81.
U sklopu građevnih čestica za gradnju proizvodnih građevina mogu se graditi građevine javnih i društvenih djelatnosti isključivo za potrebe radnika koji rade na toj građevnoj čestici.

Veličina i način korištenja građevne čestice

Članak 82.
Veličina građevne čestice građevina javnih i društvenih djelatnosti utvrđuje se sukladno detaljnoj namjeni građevine, na način da se omogući njezino normalno korištenje i sukladno posebnim propisima.

Članak 83.
Veličina građevne čestice za školu iznosi min. 30-40,0 m²/učeniku. 

Iznimno, u izgrađenim područjima kada postoje prostorna ograničenja ili kada postoji mogućnost korištenja slobodnih površina u blizini i sl., veličina građevne čestice može biti i manja, ali ne manja od 20,0 m²/učeniku.

Ako se škola nalazi na građevnoj čestici  druge namjene (kao zasebna građevina), površina građevne čestice mora biti min. 20,0 m²/učeniku.

Članak 84.
Veličina građevne čestice za dječji vrtić iznosi min. 25,0 m²/djetetu.

Iznimno, u izgrađenim područjima kada postoje prostorna ograničenja veličina građevne čestice može biti i manja, ali neizgrađena površina građevne čestice mora biti min. 10,0 m²/djetetu.

Ako se vrtić nalazi na građevnoj čestici druge namjene (kao zasebna građevina), neizgrađena površina parcele mora biti min. 10,0 m²/djetetu.

Članak 85.
Najveći koeficijent izgrađenosti za zasebne građevne čestice javne i društvene namjene utvrđuje se sukladno članku 67. ove Odluke.
Članak 86.
Kod gradnje dječjeg vrtića, jaslica ili osnovne škole potrebno je osigurati nesmetanu insolaciju učionica i prostorija za boravak djece te u cilju zaštite života korisnika objekata osigurati propisani razmak radi sigurnosti u slučaju rušenja objekata kao posljedice elementarnih nepogoda ili nekih drugih razloga.

Uvjeti gradnje građevina

Članak 87.
Maksimalna etažna visina građevine javnih i društvenih djelatnosti utvrđuje se sukladno članku 68.-69. ove Odluke.
Članak 88.
Na građevnim česticama javne i društvene namjene, sukladno detaljnoj namjeni građevine, potrebno je osigurati športske i rekreacijske površine i igrališta za korisnike prema potrebama i posebnim propisima.

15. Uvjeti gradnje građevina gospodarskih djelatnosti

Članak 89.
Građevine gospodarskih djelatnosti su proizvodne, poslovne, ugostiteljsko-turističke i poljoprivredne građevine.

Građevine za proizvodne djelatnost su građevine za industrijske, zanatske i slične djelatnosti u kojima se odvija proces proizvodnje.

Poslovne građevine su građevine za uslužne, trgovačke i komunalno servisne djelatnosti.

Ugostiteljsko-turističke građevine su građevine u kojima se obavlja ugostiteljska djelatnost, sukladno posebnom propisu.

Poljoprivredne građevine su građevine za smještaj poljoprivrednih proizvoda i mehanizacije, te uzgoj poljoprivrednih kultura i životinja.

Vrsta gospodarske djelatnosti utvrđuje se sukladno Odluci o nacionalnoj klasifikaciji djelatnosti. Komunalno servisnim djelatnostima smatraju se:

· skupljanje i odvoz smeća, 

· skupljanje i pročišćavanje otpadnih voda,

· priprema i distribucija pitke vode,

· sanitarne i sl. djelatnosti,
· pogrebne usluge,

· ostale komunalno servisne djelatnosti.
15. Uvjeti gradnje građevina proizvodnih, poslovnih i ugostiteljsko-turističkih djelatnosti 
Članak 90.
U građevinskim područjima mogu se graditi sljedeće građevine proizvodnih, poslovnih i ugostiteljskih djelatnosti (u daljnjem tekstu : PPUT djelatnosti):

DETALJNA NAMJENA GRAĐEVINA PPUT DJELATNOSTI U

GRAĐEVINSKOM PODRUČJU

	GRAĐEVINSKO

PODRUČJE
	NA ZASEBNOJ GRAĐEVNOJ ČESTICI
	KAO PRATEĆA GRAĐEVINA NA GRAĐEVNOJ ČESTICI GRAĐEVINE DRUGE NAMJENE

	
	
	NAMJENA OSNOVNE GRAĐEVINE NA GRAĐEVNOJ ČESTICI

	
	
	OBITELJSKO

STANOVANJE
	ŠPORT I REKREACIJA

	NASELJA STALNOG STANOVANJA
	· sve PPUT djelatnosti
	· tihe i čiste djelatnosti, 

· sve vrste radionica za popravak i servisiranje vozila,

· sve vrste radionica za obradu metala i drveta,

· praonice vozila,

· ugostiteljsko-turističke djelatnosti izuzev noćnog bara, noćnog kluba, disko bara i disko kluba
	· ugostiteljsko-turističke,

· poslovne

	NASELJA POVREMENOG STANOVANJA
	· ugostiteljsko-turističke djelatnosti, izuzev noćnog bara, noćnog kluba, disko bara i disko kluba, 

· trgovine mješovitom robom površine max 150,0 m²
	
	· ugostiteljsko-turističke djelatnosti, izuzev noćnog bara, noćnog kluba, disko bara i disko kluba, 

· trgovine mješovitom robom površine max 150,0 m²

	GOSPODARSKA ZONA
	· sve PPUT djelatnosti
	· sve PPUT djelatnosti
	· ugostiteljsko-turističke,

· poslovne

	TURISTIČKO- REKREACIJSKA ZONA
	· ugostiteljsko-turističke,

· poslovne
	· ugostiteljsko-turističke,

· poslovne
	· ugostiteljsko-turističke,

· poslovne


Na građevnim česticama za gradnju višestambene građevine, građevine javnih i društvenih djelatnosti i građevine povremenog stanovanja ne mogu se graditi zasebne građevine PPUT djelatnosti.

Članak 91.
S obzirom na mogući utjecaj na okoliš,  PPUT djelatnosti su:

· tihe i čiste djelatnosti;

· djelatnosti s potencijalno nepovoljnim utjecajem na okoliš.

Članak 92.
Tihe i čiste PPUT djelatnosti su sve poslovne, proizvodne i ugostiteljsko turističke djelatnosti, osim djelatnosti s potencijalno nepovoljnim utjecajem na okoliš.

Članak 93.
PPUT djelatnosti s potencijalno nepovoljnim utjecajem na okoliš su:                           

· sve vrste radionica za popravak i servisiranje vozila,

· sve vrste radionica za obradu drveta i metala,

· praonice vozila,

· ugostiteljski objekti tipa noćni bar, noćni klub, disko bar i disko klub,

· ostale poslovne i proizvodne djelatnosti koje u vanjskom prostoru stvaraju buku veću od 55 dBA,

· trgovine na veliko, osim onih u kojima se obavlja trgovina na veliko na osnovi uzoraka ili na drugi sličan način,

· djelatnosti koje su, sukladno posebnom propisu, razvrstane u I, II i III kategoriju ugroženosti od požara,

· djelatnosti koje zahtijevaju dnevni transport roba i sirovina veći od 1,5 t. Potrebe za dnevnim transportom moraju se obrazložiti u dokumentaciji koja se prilaže uz zahtjev za ishođenje potrebnih odobrenja za realizaciju zahvata,

· klaonice,

· mlinovi,

· pilane,

· komunalno servisne djelatnosti, izuzev administracije u radu s korisnicima,

· skladišta preko 50 m² bruto površine, koja se grade kao samostalne građevine ili u sklopu građevine druge namjene,

· građevine za koje je obvezna procjena utjecaja na okoliš.

Članak 94.
Za gradnju građevina PPUT djelatnosti utvrđuju se sljedeći uvjeti:

	LOKACIJA
	DOZVOLJENA DJELATNOST
	UVJETI KORIŠTENJA GRAĐEVNE ČESTICE I UVJETI GRADNJE GRAĐEVINA

	NA GRAĐEVNOJ ČESTICI OBITELJSKE STAMBENE GRAĐEVINE
	· tihe i čiste djelatnosti,

· sljedeće djelatnosti:

· sve vrste radionica za popravak i servisiranje vozila

· sve vrste radionica za obradu metala i drveta

· praonice vozila

· za djelatnosti iz druge alineje, buka u vanjskom prostoru ima dopuštenu razinu 45 dB danju i 35 dB noću.
	· max. bruto izgrađena površina zasebne građevine PPUT djelatnosti je 100,0 m²,

· bruto izgrađena površina za sve PPUT djelatnosti na građevnoj čestici obiteljskog stanovanja ne može biti veća od bruto izgrađene površine za stanovanje. 

· max. etažna visina građevine je podrum, prizemlje i potkrovlje,

· max. visina građevine (točka.36.) je 7,0 m,

· na dubini većoj od 20,0 m od regulacijske linije visina građevine (točka.36.) na dvorišnoj međi može iznositi na toj međi max. 7,0 m od kote terena, neposredno uz među. Visina građevine odnosno dijela građevine može se povećavati udaljavanjem od međe s tim da max. visina građevine odnosno dijela građevine (točka.36.) može iznositi 7,0 m + 1/2 udaljenosti od dvorišne međe.  

· građevine za PPUT djelatnosti s potencijalno nepovoljnim utjecajem na okoliš moraju biti udaljene min. 50,0 m od regulacijske linije, i min. 5,0 m od svih dvorišnih međa.


	NA ZASEBNOJ GRAĐEVNOJ ČESTICI
	· građevine za sve PPUT djelatnosti
	· najveći koeficijent izgrađenosti 0,6,

· max. etažna visina: podrum i 3 nadzemne etaže,

· max. visina građevine (točka.36.) je 13,5 m.

	NA ZASEBNOJ GRAĐEVNOJ ČESTICI KOJA GRANIČI S IZGRAĐENOM GRAĐEVNOM ČESTICOM STAMBENE I/ILI JAVNE I DRUŠTVENE NAMJENE
	· tihe i čiste djelatnosti,

· sljedeće djelatnosti:

· sve vrste radionica za popravak i servisiranje vozila,

· sve vrste radionica za obradu metala i drveta,

· praonice vozila,


	Vrijede isti uvjeti kao za građevine PPUT djelatnosti na zasebnoj čestici osim na dijelu čestice u pojasu širine 10,0m od dvorišne međe koja graniči s izgrađenom građevnom česticom stambene i/ili javne i društvene namjene gdje vrijede slijedeći uvjeti:

· max. visina građevine (točka.36.) je 10,0 m,

· na dubini većoj od 20,0 m od regulacijske linije visina građevine (točka.36.) na dvorišnoj međi može iznositi na toj međi max. 7,0 m od kote terena, neposredno uz među. Visina građevine odnosno dijela građevine može se povećavati udaljavanjem od međe s tim da max. visina građevine odnosno dijela građevine (točka.36.) može iznositi 7,0 m + 1/2 udaljenosti od dvorišne međe.  

· građevine za PPUT djelatnosti s potencijalno nepovoljnim utjecajem na okoliš moraju biti udaljene min. 50,0 m od regulacijske linije i min. 5,0 m od svih dvorišnih međa,

· sve građevine za proizvodne      djelatnosti moraju biti udaljene min. 5,0 m od dvorišnih međa.

Iznimno, građevine koje se grade u rubnim dijelovima naselja, mogu se graditi na dvorišnoj međi, ako je ona istovremeno i granica građevinskog područja.


Građenje građevina u kojima se obavljaju djelatnosti s potencijalno nepovoljnim utjecajem na okoliš treba predvidjeti u rubnom dijelu građevinskog područja uz uvjet da se između zone građenja stambenih građevina i tih građevina izvede zelena tampon zona.

Međusobna udaljenost građevina na jednoj čestici ili s građevinama na susjednim česticama treba biti H1/2 + H2/2.

Članak 95.
Na građevnoj čestici građevina PPUT djelatnosti mogu se graditi sljedeće građevine:

· proizvodne, poslovne i turističko-ugostiteljske građevine,

· prometne i infrastrukturne građevine,

· športske i rekreacijske građevine za potrebe radnika,

· jedna obiteljska stambena građevina (u funkciji građevina PPUT).

Iznimno, ako za to postoji potreba i prostorne mogućnosti, osim građevina iz prethodnog stavka mogu se graditi i građevine javnih i društvenih djelatnosti za potrebe radnika. 

Bruto izgrađena površina za PPUT djelatnosti mora iznositi min. 50%, a max. 60% ukupne bruto izgrađene površine svih građevina na građevnoj čestici.

Članak 96.
U naseljima povremenog stanovanja mogu se graditi građevine za ugostiteljsko-turističke djelatnosti, izuzev noćnog bara, noćnog kluba, disko-bara i disko-kluba, te smještajni kapaciteti koji su posebnim propisom utvrđeni u kategoriji seljačkog domaćinstva.

U naseljima povremenog stanovanja mogu se graditi trgovine mješovitom robom površine max. 
150,0 m².

15. Uvjeti gradnje poljoprivrednih građevina

Članak 97.
U građevinskom području naselja stalnog stanovanja, u kojem je dozvoljen uzgoj životinja, poljoprivredne građevine mogu se graditi u sljedećim područjima naselja:

· na građevnoj čestici obiteljske stambene gradnje - sve poljoprivredne građevine,

· na zasebnoj građevnoj čestici - građevine za smještaj poljoprivrednih proizvoda i mehanizacije te uzgoj poljoprivrednih kultura.

Članak 98.
Na neizgrađenoj građevnoj čestici ne mogu se graditi poljoprivredne građevine za uzgoj životinja ako se istovremeno ne gradi stambena građevine.

Članak 99.
U građevinskom području naselja povremenog stanovanja poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura mogu se graditi na građevnoj čestici povremenog stanovanja i na zasebnoj građevnoj čestici.

Uvjeti i način korištenja građevne čestice

Članak 100.
Površina zasebne građevne čestice za gradnju poljoprivredne građevine ne može biti veća od 0,5 ha.

Iznimno, postojeće građevine čestice na kojima su postojeće poljoprivredne građevine mogu biti i veće od utvrđenih u prethodnom stavku.

Članak 101.
Koeficijent izgrađenosti (kig) građevne čestice za gradnju građevina za smještaj poljoprivrednih proizvoda i mehanizacije je max. 0,6.

Koeficijent izgrađenosti (kig) građevne čestice za gradnju građevina za uzgoj poljoprivrednih kultura je max. 0,3.

Članak 102.
Najmanja udaljenost poljoprivredne građevine za smještaj životinja od regulacijske linije na građevnoj čestici obiteljskog stanovanja jednaka je:

· za svinje: 
            četverostrukom broju uvjetnih grla (izraženo u m) + 30,0m, 

· za ostale životinje i perad:     broju uvjetnih grla (izraženo u m) + 30 m.

Zadane udaljenosti ne primjenjuju se na udaljenosti većoj od 80.0 m od regulacijske linije.

Najmanja udaljenost ostalih poljoprivrednih građevina od regulacijske linije je:

· 20,0 m za građevine za smještaj poljoprivrednih proizvoda i mehanizacije, te uzgoj poljoprivrednih kultura,

· 45,0 m za gnojišta, kompostišta, građevine za silažu, gnojišne jame te vodonepropusne sabirne jame za potrebe poljoprivrednih građevina,

· 40,0 m za  pčelinjake.

Kod uglovnih građevnih čestica udaljenost od regulacijske linije građevina iz stavka 1. i 2. ovoga članka odnosi se na kraće regulacijske linije, a od duže regulacijske linije građevine moraju biti udaljene min. 5,0 m.

Članak 103.
Najmanja udaljenost građevina za smještaj poljoprivrednih proizvoda i mehanizacije koji se grade na zasebnoj građevnoj čestici je min. 20,0 m od regulacijske linije.

Članak 104.
Najmanja udaljenost poljoprivrednih građevina od dvorišne međe je:

· 5,0 m za gnojišta, kompostišta i građevine u kojima se sprema sijeno ili slama ili su izgrađene od drveta,

· 5,0 m za pčelinjake, ako su letišta okrenuta prema međi, a 3,0 m ako su okrenuta u suprotnom pravcu,

· 1,0 m za ostale poljoprivredne građevine.

Članak 105.
Najmanja udaljenost pčelinjaka od postojećih građevina za uzgoj stoke je 10,0 m.

Najmanja udaljenost gnojišta, gnojišnih jama, te vodonepropusnih sabirnih jama od postojećih građevina za snabdijevanje vodom (bunari, cisterne i sl.) je 20,0 m.

Uvjeti gradnje građevina

Članak 106.
U građevinskom području naselja stalnog stanovanja maksimalni kapacitet građevina za uzgoj životinja može biti do 50 uvjetnih grla. Uvjetna grla se utvrđuju sukladno članku 148. ove Odluke.
Članak 107.
Maksimalna tlorisna površina građevine za uzgoj životinja ne može biti veća od potrebne za  iskazani kapacitet, što je potrebno obrazložiti u projektu.

Članak 108.
Maksimalna etažna visina poljoprivredne građevine može biti podrum, prizemlje i potkrovlje, pod uvjetom da se potkrovlje koristi za skladištenje poljoprivrednih proizvoda i hrane za životinje.

Maksimalna visina poljoprivredne građevine članak 39. ove Odluke, iznosi 6,0 m.

Članak 109.
Visina poljoprivredne građevine članak 39. ove Odluke na udaljenosti 1,0m od dvorišne međe može iznositi na toj udaljenosti max. 6,0m od kote terena, neposredno uz među, ali ne smije nadvisiti ulični objekat.  
Članak 110.
Građevine za smještaj životinja ne mogu imati ventilacijske otvore okrenute prema dvorišnoj međi na udaljenosti manjoj od 3,0 m od međe.

15. Uvjeti gradnje športsko-rekreacijskih građevina

Članak 111.
U ovome Planu utvrđuje se najmanji potreban broj športsko-rekreacijskim građevinama na području Općine, sukladno posebnom propisu. Najmanji potreban broj športskih građevina čine sljedeće postojeće i planirane športske građevine iskazane u tablici:

	GRAĐEVINE
	BROJ POSTOJEĆIH

JEDINICA
	BROJ PLANIRANIH

JEDINICA
	UKUPNI BROJ 

JEDINICA

	Dvorane
	1
	1
	2

	Zračne streljane
	0
	2
	2

	Kuglane
	0
	3
	3

	Nogomet
	2
	0
	2

	Mali nogomet, rukomet, odbojka, košarka
	0
	10
	10

	Tenis
	0
	3
	3

	Boćanje
	0
	2
	2

	Ostali otvoreni
	0
	1
	1


Broj i vrsta građevina i otvorenih igrališta koje čine jedinicu utvrđeni su posebnim propisom.

Postojeće športske građevine potrebno je dopuniti sadržajima koji čine jedinicu športskih građevina, sukladno posebnom propisu.

Članak 112.
Najmanji potreban broj športskih građevina moguće je povećati bez ograničenja.

Članak 113.
Športske građevine se grade u građevinskim područjima naselja, a za razmještaj građevina daju se sljedeće smjernice:

RAZMJEŠTAJ ŠPORTSKIH GRAĐEVINA

	Naselje
	Dvorane 
	Zračne streljane
	Kuglane 
	Nogomet 
	Mali nogomet, rukomet, odbojka, košarka
	Tenis 
	Boćanje 
	Ostali otvoreni

	Cerna
	2
	2
	2
	1
	8
	2
	1
	1

	Šiškovci 
	0
	0
	1
	1
	2
	1
	1
	0

	UKUPNO:
	2
	2
	3
	2
	6
	3
	2
	1


Broj jedinica u tablici iz prethodnog stavka predstavlja minimalni ukupni broj jedinica (postojećih i planiranih).

Jedinice iz tablice mogu se grupirati, a njihov konačni razmještaj utvrdit će se sukladno prostornim mogućnostima i specifičnim potrebama stanovništva u pojedinom naselju.

Članak 114.
Za gradnju športsko-rekreacijskih građevina primjenjuju se odredbe za gradnju javnih i društvenih građevina i posebni propisi.

Članak 115.
Otvorene športske terene potrebno je orijentirati u pravcu sjever-jug gdje god je to moguće. Ako su od kolnika udaljeni manje od 10,0 m potrebno ih je ograditi ogradom visine min. 2,0 m.

Članak 116.
U oba naselja je potrebno graditi dječja igrališta, sukladno potrebama stanovništva.

Razmještaj dječjih igrališta je potrebno uskladiti s prostornom organizacijom naselja i osigurati odgovarajuću dostupnost u zavisnosti o dobnoj skupini djece za koju se igralište gradi.

15. Uvjeti gradnje pomoćnih građevina

Članak 117.
Pomoćnim građevinama smatraju se garaže, drvarnice, spremnici i ljetne kuhinje, bazeni za vlastite potrebe i sl. građevine koje su u funkciji stambene građevine na čijoj se čestici nalaze.

Veličina i način korištenja građevne čestice

Članak 118.
Pomoćna građevina može se graditi samo u dvorišnom dijelu građevne čestice, iza osnovne građevine, gledano u odnosu na regulacijsku liniju.

Ukoliko građevna čestica ima regulacijske linije s više strana, pomoćna građevina se mora graditi uz dvorišnu među, a od regulacijskih linija mora biti udaljena min. 3,0 m.

Iznimno od stavka 1. i 2. ovoga članka ne odnose se na gradnju garaža.

Uvjeti gradnje građevina

Članak 119.
Zbrojena bruto izgrađena površina prizemlja svih pomoćnih građevina može biti max. 50% ukupne bruto izgrađene površine prizemlja osnovne građevine na čijoj se čestici nalazi.

Članak 120.
Najveća etažna visina pomoćne građevine može biti podrum i prizemlje.

Članak 121.
Visina pomoćne građevine iz članka  39. ove Odluke na dvorišnoj međi može iznositi na toj međi max. 7,0 m od kote terena, neposredno uz među. Visina građevine odnosno dijela građevine može se povećavati udaljavanjem od međe s tim da max. visina građevine odnosno dijela građevine može iznositi 7,0m + 1/2 udaljenosti od dvorišne međe, ali ne smije nadvisiti ulični objekat.  
15. Uvjeti gradnje komunalnih građevina

Članak 122.
Komunalne građevine su groblja, tržnice na malo i reciklažna dvorišta.

Članak 123.
U ovome Planu postojeće groblje u građevinskom području naselja Cerna nalazi se na kč.br. 1556 i planira se proširenje groblja na kč.br. 1557.

Namjena građevina koje se mogu graditi na groblju te uvjeti gradnje i uređenja groblja utvrđuju se posebnim propisom.

Uz prostor groblja (ili u neposrednoj blizini) potrebno je osigurati dovoljan broj parkirališnih mjesta.

Članak 124.
Tržnice na malo grade se na zasebnim građevnim česticama uz koje je u neposrednoj blizini obvezno izgraditi parkirališta za opskrbu i korisnike, sukladno uvjetima iz članka 185. ove Odluke.
Tržnice na malo mogu imati max. etažnu visinu Po+P+1+Pk,max. koeficijent izgrađenosti može biti 1,0 ,a ostali uvjeti gradnje tržnica na malo utvrđuju se sukladno posebnom propisu.

Članak 125.
U građevinskom području oba naselja potrebno je izgraditi jedno reciklažno dvorište.

Reciklažno dvorište se gradi na zasebnoj građevnoj čestici, veličine 350-500,0 m².

Reciklažno dvorište se mora ograditi te koristiti na način da se njegovim korištenjem ne ugrožava ili onemogućava korištenje susjednih građevnih čestica.

15. Uvjeti gradnje građevina koje se grade na javnim površinama

Članak 126.
Građevine koje se grade na javnim površinama su kiosci, nadstrešnice za sklanjanje ljudi u javnom prometu, tende, ljetne terase, oglasni panoi, kontejneri za otpad (eko-otoci), telefonske govornice, spomenici, fontane, ostala urbana oprema i sl.

Kiosci su građevine u kojima se prodaja robe na malo i ugostiteljske usluge obavljaju kroz odgovarajući otvor na samom kiosku bez ulaza kupca u prodajni prostor.

Površina na koju se postavlja kiosk i pristup do pješačke površine moraju se izvesti od tvrdog materijala.

Članak 127.
Građevine koje se grade na javnim površinama ne smiju ometati ili ugrožavati odvijanje prometa, održavanje infrastrukture, površinsku odvodnju i dr. 

Ako se građevine postavljaju uz ili na pješačku površinu, mora se osigurati kontinuirani pješački prolaz širine min. 2,25 m.

Za građevine iz stavke jedan članka 126. ove Odluke prema potrebi treba osigurati sljedeću komunalnu opremljenost:
· priključak na NN mrežu,

· priključak na javni ili individualni sustav vodoopskrbe i odvodnje otpadnih voda.

15. Uvjeti gradnje građevina mješovite namjene

Članak 128.
Građevine mješovite namjene su građevine s više funkcija odnosno za više djelatnosti, pri čemu niti jedna ne smije ograničavati ili onemogućavati korištenje građevine za potrebe njezinih drugih funkcija ili djelatnosti.

Građevine koje se grade na javnim površinama (ako namjena to zahtjeva) moraju imati odgovarajuće priključke na infrastrukturnu mrežu (el. energiju, vodovod, kanalizaciju ili nepropusnu septičku jamu, telefon, plin).

Članak 129.
Građevine mješovite namjene grade se sukladno uvjetima utvrđenim u ovome Planu za osnovnu namjenu građevine.

Osnovna  namjena građevine mješovite namjene određuje se prema funkciji ili djelatnosti  koja ima najveći udio u bruto izgrađenoj površini građevine. Ako je udio različitih funkcija i djelatnosti jednak, prioritet imaju stanovanje odnosno javne i društvene djelatnosti .

Članak 130.
U višestambenim građevinama komunikacijski prostori za pristup stanovima moraju biti potpuno odvojeni od prostora za pristup ostalim namjenama.

Iznimno od prethodnog stavka, prostori onih namjena koje se prema posebnim propisima mogu obavljati u stambenim prostorima mogu imati pristup iz komunikacijskih prostora za pristup stanovima.

Članak 131.
Gospodarske djelatnosti u građevini mješovite namjene, u kojoj je jedna od namjena stanovanje i/ili javna i društvena namjena, može biti samo za tihe i čiste djelatnosti.

15. Uvjeti gradnje ostalih građevina

Članak 132.
Zasebna građevna čestica na kojoj se gradi garaža mora imati minimalnu površinu 3,0x5,0 m i minimalno 3,0 m dugu regulacijsku liniju, a najveći koeficijent izgrađenosti građevne čestice je 1,0.

15. Uvjeti uređenja naselja

Članak 133.
U javnom prostoru naselja moraju se zadržati sve građevine male sakralne arhitekture (kapelice, poklonci, raspela) u izvornom obliku.

Iznimno, ako to zahtijeva rekonstrukcija prometnica, mogu se izmjestiti u neposrednu blizinu postojeće lokacije.
Članak 134.
Uz obje strane ulica u naseljima, osobito glavnih, gdje god je to moguće treba podizati tradicijske bjelogorične drvorede. (a postojeće crnogorične postupno uklanjati i zamjenjivati bjelogoričnim).

Postojeće površine parkova ne smiju se smanjivati, a u njima se dozvoljava gradnja isključivo građevina prometa i infrastrukture te spomen obilježja, fontana i druge urbane opreme.

15. IZGRAĐENE STRUKTURE VAN NASELJA

Članak 135.
Van naselja stalnog i povremenog stanovanja u ovome Planu dozvoljava se gradnja na sljedećim područjima:

· građevinska područja van naselja,

· područje Općine van građevinskog područja.

15. Uvjeti gradnje u građevinskim područjima van naselja stalnog i povremenog stanovanja

Turističko-rekreacijska zona

Članak 136.
U turističko-rekreacijskoj zoni dozvoljena je gradnja ugostiteljsko-turističkih građevina, građevina športa i rekreacije, pomoćnih građevina i građevina odgovarajućih javnih i društvenih djelatnosti, te građevine za potrebe seoskog turizma i popratne sadržaje (tradicionalno pečenje rakije i pripremanje drugih domaćih proizvoda, šokački stan s popratnim objektima (krušna peć, ambari, pojate, sjenici i sl.) i škola za jahanje s pratećim sadržajima).

Iznimno, ako je to nužno za funkcioniranje zone (održavanje, nadzor i sl.), dozvoljena je i gradnja max. 3 stana, odnosno 3 jednoobiteljske ili jedne višeobiteljske stambene građevine.

U turističko-rekreacijskoj zoni također je dozvoljena gradnja građevina mješovite namjene za funkcije i djelatnosti iz stavka 1. i 2. ovoga članka.
U turističko-rekreacijskoj zoni nije dozvoljena gradnja građevina za povremeno stanovanje.

Članak 137.
Za gradnju građevina u turističko-rekreacijskoj zoni primjenjuju se opći uvjeti gradnje i uređenja prostora iz članka 21.-56. ove Odluke.
Najveći koeficijent izgrađenosti građevne čestice (kig) u turističko-rekreacijskoj zoni je 0,4.

Najveća etažna visina građevina je podrum ili suteren i 3 nadzemne etaže.

Najveća moguća visina građevine je 14,5 m (za Po/Sut+P+2) ili 12,8 m (za Po/Sut+P+1+Pk).

15. Uvjeti gradnje van građevinskog područja

Članak 138.
Van građevinskih područja mogu se graditi sljedeće građevine
a) Na poljoprivrednom zemljištu I. i II. bonitetne klase

· građevine infrastrukture (prometne, energetske, komunalne itd.),

· građevine za istraživanje energetskih mineralnih sirovina,

· stambene i gospodarske građevine u funkciji obavljanja poljoprivrednih djelatnosti,  

b) Na poljoprivrednom zemljištu ostalih bonitetnih klasa

· građevine infrastrukture (prometne, energetske, komunalne itd.),

· građevine za istraživanje mineralnih sirovina,

· rekreacijske građevine,

· stambene i gospodarske građevine, te građevine za potrebe seoskog turizma, a sve u funkciji obavljanja poljoprivrednih djelatnosti.   

c) U šumama i na  ostalom šumskom zemljištu isključivo osnovne namjene

· građevine infrastrukture

· građevine za gospodarenje šumom,

d) Na ostalom poljoprivrednom tlu, šumama i šumskom zemljištu

· građevine koje se mogu graditi na poljoprivrednom i šumskom zemljištu, prema točkama a), b) i c).

e) Na vodama i unutar vodnog dobra

· vodne građevine,

· građevine infrastrukture (prometne, energetske, komunalne itd.),

· građevine za rekreaciju . 
Članak 139.
Katastarska čestica na kojoj se grade građevine van građevinskog područja mora imati pristup s javne površine.

Pod javnom površinom iz stavka 1. ovoga članka podrazumijevaju se postojeće ceste i poljski putovi širine min 3,0 m, ako zadovoljavaju potrebe vatrogasnog pristupa i prometne uvjete utvrđene sukladno posebnom propisu i to u cijeloj dužini do priključka na javnu cestu.

Članak 140.
Oko gospodarskih i stambenih građevina koje se grade van građevinskog područja obvezna je sadnja visokog zelenila, a ograđivanje građevne čestice je dozvoljeno isključivo transparentnom (žičanom) ogradom ili živicom.

15. Gospodarske građevine van građevinskog područja

Članak 141.
Gospodarske građevine u funkciji obavljanja poljoprivrednih djelatnosti i seoskog turizma su:

· poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura i životinja (stoke, peradi i krznaša), 

· ribnjaci,

· ugostiteljsko-turističke građevine za smještaj i prehranu u seoskom turizmu u sklopu obiteljskog poljoprivrednog posjeda.

Članak 142.
Poljoprivredne građevine van građevinskog područja mogu se graditi na poljoprivrednom tlu isključivo osnovne namjene (P1), (P2) i (P3) i ostalom poljoprivrednom tlu u sklopu namjene «ostalo poljoprivredno tlo šume i šumsko zemljište» (PŠ), sukladno posebnom propisu i ako su zadovoljeni uvjeti utvrđeni ovim Odredbama u pogledu minimalne veličine posjeda, udaljenosti od  građevinskog područja i javnih prometnica i minimalnog broja uvjetnih grla koja se mogu uzgajati van građevinskog područja.

Građevine u funkciji obavljanja poljoprivrednih djelatnosti izvan naselja mogu se locirati sam na površinama koje se obrađuju i za koje postoji dokaz o gospodarskoj opravdanosti te se ne može formirati građevinska parcela za te objekte niti smanjivati posjed.

Članak 143.
Minimalna veličina posjeda na kojem se mogu graditi poljoprivredne građevine van građevinskog područja je sljedeća:

· 15,0 ha za građevine u funkciji intenzivne ratarske proizvodnje, ili

· 5,0 ha za građevine u funkciji uzgoja voća, ili

· 3,0 ha za građevine u funkciji uzgoja povrća, ili

· 1,0 ha za građevine u funkciji uzgoja vinove loze, ili

· 0,5 ha za građevine u funkciji uzgoja cvijeća i sadnica.

Iznimno, staklenici i plastenici mogu se graditi nezavisno od veličine posjeda. 
Posjedom iz stavka 1. ovoga članka smatra se zemljište koje je u površini od min. 60% u vlasništvu investitora, a preostali dio može biti državno zemljište u zakupu. Ako posjed čini više katastarskih čestica, na min. 80% površine posjeda katastarske čestice moraju biti fizički povezane. Čestice se smatraju fizički povezane i ako ih dijele melioracijski kanali i poljski putovi. Najmanje 50% posjeda treba biti na području Općine Cerna.

Članak 144.
Poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura su: skladišta, spremišta strojeva i alata, nadstrešnice, staklenici,  plastenici, kompostišta, parkirališta, manipulacijske površine i sl.

Udaljenost poljoprivrednih građevina za smještaj poljoprivrednih proizvoda i mehanizacije ne    može biti manja od 200,0 m od građevinskog područja, što se ne odnosi se na poljoprivredne građevine za uzgoj poljoprivrednih kultura ( staklenici i plastenici).

Udaljenost građevina iz stavka 1.ovoga članka je min. 3.0 m od svih granica parcele na kojoj se građevine grade i min. 10,0 m od osi pristupne ceste ili puta.

Etažna visina poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura može biti max. P+Pk.

Članak 145.
Broj uvjetnih grla koja se mogu uzgajati van građevinskog područja mora biti veći od 50.

Članak 146.
Minimalna udaljenost građevine za smještaj životinja od ruba zemljišnog posjeda razvrstane ceste:

MINIMALNA UDALJENOST GRAĐEVINE ZA SMJEŠTAJ ŽIVOTINJA

OD RAZVRSTANE CESTE

	Broj uvjetnih grla
	Minimalna udaljenost od ruba zemljišnog posjeda razvrstane ceste (u m)

	
	Državne ceste
	Županijske i lokalne ceste

	51-100
	100
	100

	> 100 do 400
	150
	100

	> 400
	200
	150

	
	
	


Zadane udaljenosti iz prethodne tablice ne odnose se na prateće sadržaje .

Udaljenost pratećih sadržaja, izuzev infrastrukture, od ruba zemljišnog posjeda razvrstane ceste mora biti min.    50 m. 

Članak 147.
Građevine za smještaj životinja van građevinskog područja ne mogu se graditi u vodozaštitnim zonama, u kojima je zabrana gradnje takvih građevina utvrđena posebnim propisom i odlukama o zaštiti sanitarnih zona crpilišta, donesenim na temelju tog propisa.

Članak 148.
Građevine za smještaj životinja moraju se udaljiti od svih građevinskih područja na minimalnu udaljenost, zavisno o kapacitetu građevine.

Kapacitet građevine iskazuje se u uvjetnim grlima (Ug), a izračunava se na način da se broj životinja u jednom turnusu pomnoži s koeficijentom k iz sljedeće tablice:

 KOEFICIJENTI ZA IZRAČUN UVJETNIH GRLA

	VRSTA STOKE
	k

	krave, steone junice
	1,00

	bikovi
	1,50

	volovi
	1,20

	junad 1-2 godine
	0,7

	junad 6-12 mjeseci
	0,5

	telad
	0,25

	krmače+prasad
	0,30

	tovne svinje do 6 mjeseci
	0,25

	mlade svinje 2 do 6 mjeseci
	0,13

	prasad do 2 mjeseca
	0,02

	teški konji
	1,20

	srednje teški konji
	1,00

	laki konji
	0,70

	ždrebad
	0,70

	ovce, ovnovi, koze i jarci
	0,10

	janjad i jarad
	0,05

	konzumna perad
	0,002

	rasplodne nesilice
	0,0033

	nojevi
	0,25

	kunići
	0,007


Za sve ostale životinje koje nisu navedene u tablici broj uvjetnih grla utvrđuje se na način da se broj grla u jednom turnusu pomnoži s prosječnom težinom životinje na kraju turnusa i podijeli s 500.

Članak 149.
Minimalna udaljenost građevina za smještaj životinja od svih granica građevinskih područja:

MINIMALNA UDALJENOST GRAĐEVINA ZA SMJEŠTAJ ŽIVOTINJA OD SVIH GRAĐEVINSKIH PODRUČJA 

	VRSTA STOKE
	Max. KAPACITET GRAĐEVINE

(broj grla prema udaljenosti od naselja)

	Udaljenost od naselja
	100 m
	200 m
	300 m
	400 m
	500 m

	UVJETNA GRLA
	više od 50
	100
	200
	400
	800 i više

	krave, steone junice
	50
	100
	200
	400
	800 i više

	bikovi
	33
	67
	133
	267
	533

	volovi
	42
	83
	166
	332
	664

	junad 1 - 2 god.
	71
	143
	286
	571
	1.142

	junad 6 - 12 mj.
	100
	200
	400
	800
	1.600

	telad
	200
	400
	800
	1.600
	-

	krmača + prasad
	167
	303
	606
	1.212
	-

	tovne svinje preko 6 mj.
	200
	400
	800
	1.600
	-

	mlade svinje 2 do 6 mjeseci
	385
	769
	1.538
	3.076
	6.152

	prasad do 2 mjeseca
	2.500
	5.000
	10.000
	20.000
	40.000

	teški konji
	42
	83
	166
	333
	667

	srednje teški konji
	50
	100
	200
	400
	800

	laki konji
	63
	125
	250
	500
	1000

	ždrebad
	67
	133
	267
	533
	1067

	ovce, ovnovi, koze i jarci
	500
	1.000
	2.000
	4.000
	8.000

	janjad i jarad
	1.000
	2.000
	4.000
	8.000
	16.000

	konzumna perad
	25.000
	50.000
	1000.000
	2000.000
	400.000

	rasplodne nesilice
	15.152
	30.304
	60.608
	121.216
	242.432

	nojevi
	200
	400
	800
	1.600
	3.200

	kunići
	7.143
	14.286
	28.572
	57.144
	114.288


Udaljenost iz prethodnog stavka odnosi se i na gnojišta i lagune, a ne odnosi se na prateće sadržaje. 

Članak 150.
Na građevnoj čestici na kojoj se grade građevine za smještaj životinja mogu se graditi prateći sadržaji: skladišta, kompostište, spremišta strojeva i alata, prostorije za boravak radnika, uredi, infrastruktura, garaže, parkirališta, manipulativne površine, nadstrešnice i sl.).

Na farmi je moguća izgradnja stambenih građevina koje se mogu graditi isključivo kao jedinstvena arhitektonsko-oblikovna cjelina s gospodarskim dijelom uz uvjet da im površina ne prelazi 20% ukupno izgrađene površine gospodarskih objekata. ukoliko je programom predviđen seoski turizam tada je moguće stambenu površinu povećati samo za onaj dio koji služi smještaju gostiju.

Uvjeti se određuju stručnom podlogom za cijeli obuhvat i posjed. Lokacijska dozvola mora se izdati za cijeli obuhvat.

Prateći sadržaji mogu biti samo u funkciji djelatnosti uzgoja životinja.

Prostori za boravak djelatnika mogu biti samo garderobno-sanitarni prostori, te prostorije za     dnevni odmor.

Uredske prostorije mogu biti samo 5% bruto građevinske površine dijela građevine za smještaj životinja.

Prateći sadržaji iz stavka 1. ovoga članka mogu se graditi samo nakon izgradnje ili istovremeno s izgradnjom osnovnih građevina.

Građevine za smještaj životinja moraju biti udaljene min. 5,0 m od svih međa građevne čestice i najmanje 10,0 m od osi  pristupne ceste ili puta, a od građevinskog područja naselja stalnog stanovanja sukladno članku 149. ove Odluke.
Najveća etažna visina građevina iz stavka 1. ovoga članka može biti P+1, a iznimno i veća kada to zahtijeva tehnološki proces.

Članak 151.
Ribnjakom se smatraju bazeni i ostale vodne površine za uzgoj akvakulture.

Izgradnja novih ribnjaka izvan građevinskog područja moguća je samo na zemljištu katastarskih kultura: močvara, trstik i  neplodno tlo, u napuštenim koritima i rukavcima rijeka i vodotoka te ostalom obradivom tlu (P3). Iznimno , ribnjak se može graditi i na vrijednom obradivom tlu (P2), ako se nalazi u sklopu poljoprivrednog gospodarstva iz članka 143. ove Odluke.
Minimalna površina ribnjaka, koji se gradi izvan građevinskog područja je 2,0ha. Iznimno, ribnjaci koji se grade u sklopu poljoprivrednog gospodarstva može biti manje površine.

Udaljenost ribnjaka od susjednih katastarskih čestica mora biti min 5 m. 

Izgradnja ribnjaka ne smije štetno utjecati na vodni režim susjednog obradivog zemljišta.

Uz ribnjake je moguće graditi građevine za potrebe uzgoja ribe, bruto površine max. 12,0m² na 1 ha vodne površine ribnjaka i max. etažne visine P. 

Građevinama za potrebe uzgoja ribe smatraju se: spremišta hrane, alata i opreme,  prostorije za boravak radnika, garaže i sl. Ove građevine moraju biti udaljene min 3,0 m od svih međa katastarske čestice i 5,0 m od ruba ribnjaka i za njihovu gradnju ne primjenjuju se odredbe o minimalnoj komunalnoj opremljenosti.

Članak 152.
Gospodarske građevine u funkciji seoskog turizma su građevine za pružanje ugostiteljskih usluga u seljačkom domaćinstvu, utvrđene posebnim propisom, a mogu se graditi isključivo ako je izgrađena ili se istovremeno gradi stambena građevina. Ove građevine ne mogu se graditi na poljoprivrednom zemljištu I i II bonitetne klase odnosno na osobito vrijednom obradivom tlu (P1).

Članak 153.
Etažna visina gospodarske građevine u funkciji seoskog turizma može biti max. podrum/suteren, prizemlje i potkrovlje (dvije nadzemne etaže).

Najveća visina gospodarske građevine u funkciji seoskog turizma može biti 9,10m (za Po+P+Pk) ili 9,70m (za Sut+P+Pk).

15. Rekreacijske građevine van građevinskog područja

Članak 154.
Rekreacijske građevine koje se grade van građevinskog područja su: trim staza, konjička staza, kupalište, i sl., građevine u funkciji rekreacije.

Rekreacijske građevine ne mogu se graditi na poljoprivrednom zemljištu I i II bonitetne klase odnosno na osobito vrijednom obradivom tlu (P1).
15. Građevine za istraživanje i eksploataciju mineralnih sirovina

Članak 155.
Na području Općine utvrđeno je eksploatacijsko polje opekarske gline. ''Ciglana 2'' kod Cerne.

Nova istražna i eksploatacijska polja koja nisu navedena u stavku 1. ovoga članka, mogu se formirati na vrijednom obradivom tlu (P2), ostalom obradivom tlu (P3), ostalom poljoprivrednom tlu, šumama i šumskom zemljištu (PŠ), a za energetske mineralne sirovine i na osobito vrijednom obradivom tlu (P1).

Članak 156.
U sklopu eksploatacijskog polja dozvoljena je gradnja građevina u funkciji eksploatacije.

U sklopu istražnog polja dozvoljena je gradnja građevina u funkciji istraživanja mineralnih sirovina.

Članak 157.
Eksploatacijsko polje se tijekom eksploatacije i nakon zatvaranja mora sanirati sukladno postupku sanacije utvrđenom u Studiji o utjecaju na okoliš ili na temelju rudarsko-geološke osnove.

15. Pomoćne građevine van građevinskog područja

Članak 158.
Pomoćne građevine van građevinskog područja mogu se graditi na građevnoj čestici na kojoj je izgrađena stambena građevina koja se prema odredbama ove Odluke može graditi van građevinskog područja.

Najveća etažna visina pomoćne građevine iz prethodnog stavka može biti podrum i prizemlje.

15. Komunalne građevine van građevinskog područja

Groblja 

Članak 159.
Postojeće groblje naselja Šiškovci koje se nalazi van granica građevinskog područja naselja Šiškovci naznačeno je na kartografskom prikazu br. 1. "Korištenje i namjena površina i promet“.
Sajmište 

Članak 160.
Na sajmištu mogu se graditi samo građevine u funkciji održavanja sajmova (vaga, sanitarije, ured i sl.).

Na građevnoj čestici sajmišta ili neposredno uz nju obvezno je utvrditi prostor za parkiranje vozila kao za trgovačke centre, sukladno članku 185. ove Odluke. Parkiralište mora biti odvojeno od kolnika lokalne/županijske/državne ceste zelenim pojasom širine min. 3,0 m.

Sajmište se ne može formirati na poljoprivrednom zemljištu I i II bonitetne klase.

15. Prometne i ostale infrastrukturne građevine

Članak 161.
Prometne i ostale infrastrukturne građevine van građevinskog područja grade se sukladno odredbama ove Odluke, izuzev onih odredbi koje se odnose isključivo na gradnju u građevinskom području.

Članak 162.
Van granica građevinskog područja mogu se graditi stajališta, benzinske postaje i druge građevine u funkciji prometa.

Benzinske postaje mogu se graditi u pojasu dubine max. 150,0 m od osi postojeće javne ceste, sukladno posebnom propisu.

Maksimalni koeficijent izgrađenosti građevne čestice benzinske postaje može biti 0,5.

Na građevnoj čestici benzinske postaje mogu se graditi prateći sadržaji (prostorije za boravak djelatnika, uredi, infrastruktura, parkirališta, manipulativne površine i sl.).

Kod postojećih cesta dodatni sadržaji koji se mogu graditi na građevnoj čestici benzinske postaje su ugostiteljski, trgovački i servisni, a koeficijent izgrađenosti građevne čestice tim sadržajima ne može biti veći od 0,25.

Ugostiteljski sadržaj za smještaj iz prethodnog stavka  može biti isključivo tipa motel.

Članak 163.
Uz nove ceste mogu se graditi svi sadržaji predviđeni projektom ceste.

15. Ostale građevine van granica građevinskog područja

Članak 164.
Van granica građevinskog područja, na prostorima primjerenim za tu namjenu, mogu se graditi manje vjerske građevine kao križevi, poklonci, kapelice i sl. te spomen obilježja, najveće bruto površine do 30,0 m².

16. UVJETI SMJEŠTAJA GOSPODARSKIH DJELATNOSTI

Članak 165.
Gospodarske djelatnosti su sljedeće:

· poljoprivreda, šumarstvo, lovstvo i ribarstvo,

· eksploatacija mineralnih sirovina,

· industrija,

· graditeljstvo,

· trgovina,

· ugostiteljstvo i turizam,

· promet, telekomunikacije i skladištenje,

· proizvodnja i opskrba strujom, plinom i vodom,

· ostale usluge.

Članak 166.
U naseljima stalnog stanovanja građevine gospodarskih djelatnosti mogu se graditi na građevnoj čestici građevina drugih namjena i na zasebnoj građevnoj čestici.

Građevine gospodarskih djelatnosti unutar građevinskog područja grade se sukladno uvjetima gradnje u građevinskim područjima, utvrđenim odredbama ove Odluke.
Članak 167.
U građevinskom području naselja povremenog stanovanja dozvoljeno je:

· obavljanje poljoprivredne proizvodnje,

· gradnja građevina u funkciji poljoprivrede (osim građevina za uzgoj životinja),

· gradnja građevina ugostiteljstva, turizma i trgovine, sukladno članka 96. ove Odluke.

Članak 168.
Površine van granica građevinskog područja naselja stalnog i povremenog stanovanja i ostalih građevinskih područja namjenjuju se djelatnostima poljoprivrede, šumarstva, lovstva, ribarstva, seoskog turizma, eksploataciji mineralnih sirovina, prometu, telekomunikacijama i opskrbi strujom, plinom i vodom, te odvodnji voda, sukladno odredbama ove Odluke i posebnim propisima.

17. UVJETI SMJEŠTAJA DRUŠTVENIH DJELATNOSTI

Članak 169.
U ovome Planu društvenim djelatnostima se smatraju sljedeće djelatnosti:

· uprava,

· socijalna zaštita,

· zdravstvo,

· predškolski odgoj,

· obrazovanje,

· kultura,

· vjerske aktivnosti,

· vatrogasni dom,

· udruge i sl.

Članak 170.
Planirana mreža javnih i društvenih djelatnosti sadrži osnovne (minimalno potrebne) sadržaje koji moraju biti zastupljeni u središnjim naseljima, a moguće ju je proširivati bez ograničenja.

U naseljima na području Općine moraju se za potrebe javnih i društvenih djelatnosti, osigurati prostori za sljedeće sadržaje:

Za vjerske građevine, udruge i sl. prostor će se osigurati sukladno potrebama.

Članak 171.
Za potrebe društvenih djelatnosti koristit će se postojeće građevine ili graditi nove u građevinskim područjima naselja, sukladno uvjetima utvrđenim u odredbama ove Odluke.
18. UVJETI UTVRĐIVANJA KORIDORA ILI TRASA I POVRŠINA PROMETNIH I DRUGIH INFRASTRUKTURNIH SUSTAVA

Članak 172.
Trase novih prometnih i infrastrukturnih građevina prikazane su u kartografskim prikazima br. 1.A., 2.A., 2.B. i 2., te u kartografskim prikazima građevinskih područja, a osnovni uvjeti utvrđivanja koridora i površina definirani su u članku 6. i 7. ove Odluke.

Članak 173.
Prilikom gradnje novih infrastrukturnih vodova nižih razina, koji nisu prikazani na kartografskim prikazima ovoga Plana, potrebno je težiti njihovom objedinjavanju u infrastrukturne koridore.

Članak 174.
Vodovi infrastrukture u pravilu se polažu u javne površine. Iznimno, mogu se polagati i na ostalim površinama uz osigurani pristup.

Ostale površine iz prethodnog stavka su:

· u građevinskim područjima – neizgrađene površine između regulacijske linije i građevnog pravca, 

· van građevinskog područja – neizgrađeni površine.

Članak 175.
Postojeće prometne i infrastrukturne građevine, koje se u ovome Planu uklanjaju ili zamjenjuju novima, mogu se održavati i rekonstruirati na postojećoj trasi do izgradnje nove mreže.

18. PROMETNI SUSTAV

Članak 176.
Mreža postojećih razvrstanih javnih cesta utvrđena je u ovome Planu, a kategorija prometnica utvrđena je na temelju Odluke nadležnog Ministarstva.

Kategorija svih prometnica na području Općine može se mijenjati sukladno izmjenama Odluke iz stavka 1. ovoga članka bez promjene ovoga Plana. Od dana stupanja na snagu Odluke, na tu prometnicu i okolni prostor primjenjuju se uvjeti gradnje utvrđeni odredbama ove Odluke, sukladno novoj kategoriji prometnice. 

Članak 177.
Ulični koridor u naselju je prostor između regulacijskih linija, koji je namijenjen gradnji kolnika, parkirališta, kolno-pješačkih prilaza građevinskoj parceli, prometnih površina pješačkog, biciklističkog i javnog prometa, te vođenja svih vrsta infrastrukturnih vodova, uključujući i odvodni sustav oborinske odvodnje, uređenju zelenih površina, postavljanju urbane opreme i sl.

Članak 178.
Svi ulični koridori u građevinskom području na koje postoji neposredan pristup s građevnih čestica, ili su uvjet za formiranje građevnih čestica, moraju biti povezani u jedinstveni prometni sustav.

Članak 179.
Za nove ulične koridore u građevinskim područjima naselja potrebno je osigurati širinu:

· 25,0 m za ulični koridor kojim prolazi državna cesta,

· 20,0 m za ulični koridor kojim prolazi županijska cesta,

· 18,0 m za ulični koridor kojim prolazi lokalna cesta,

· 18,0 m za ulične koridore kojima prolaze ostale ceste čija je dužine preko 180,0 m.

Članak 180.
U slučaju da se zbog postojećih građevina, prirodnih ili drugih specifičnih prostornih ograničenja ne može osigurati preporučena širina uličnog koridora, za nove ulične koridore čija je dužina preko 180,0 m mogu se utvrditi i manje širine, ali ne manje od sljedećih:

MINIMALNA ŠIRINA ULIČNIH KORIDORAZA KOLNI PROMET, DUŽINE PREKO 180,0 m

	KATEGORIJA CESTE

U ULIČNOM KORIDORU
	Minimalna širina uličnog koridora (m)

	
	Otvoreni sustav oborinske odvodnje 
	Zatvoreni sustav oborinske odvodnje

	Državna
	20,0
	18,0

	Županijska
	18,0
	14,0

	Lokalna cesta
	18,0
	14,0

	Ostale ceste
	16,0
	12,0

	
	
	


Članak 181.
Za nove ulične koridore čija dužina je manja od 180,0 m, širina uličnog koridora ne može biti manja od:

MINIMALNA ŠIRINA ULIČNIH KORIDORA 

ZA KOLNI PROMET, DUŽINE MANJE OD 180,0 m 

	SMJER KOLNOG PROMETA
	Minimalna širina uličnog koridora (m)

	
	Otvoreni sustav oborinske odvodnje 
	Zatvoreni sustav oborinske odvodnje

	Dvosmjerni promet
	12,0
	10,0

	Jednosmjerni promet
	10,0
	8,0


Ulice dužine manje od 180,0 m mogu biti i slijepe.

Iznimno, širine koridora ulica uz trasu planiranog višenamjenskog kanala Dunav-Sava na dionici kroz Cernu (dio gdje su planirane okomite obaloutvrde) moguće je da ulični koridor bude minimalne širine 8,0 m.

Članak 182.
Širine koridora iz članka 179.-181. ove Odluke ne odnose se na postojeće ulične koridore, koji se nalaze u izgrađenom području i na područje povremenog stanovanja.

Izgrađeno područje iz prethodnog stavka je izgrađeno građevinsko područje označeno na kartografskim prikazima građevinskih područja.

Članak 183.
Na području povremenog stanovanja za pristup do građevne čestice mogu se koristiti i postojeći poljski putovi, a novi pristupni putevi moraju biti širine min. 4,0 m.

Udaljenost građevina od osi razvrstanih prometnica mora biti min.:

· kod državnih cesta                                                 12,5 m,

· kod županijskih cesta                                             10,0 m,

· kod lokalnih cesta i ostalih javnih cesta                   9,0 m.

Članak 184.
Sve ceste namijenjene javnom prometu na području Općine moraju biti opremljene horizontalnom i vertikalnom signalizacijom, prema Hrvatskim normama.

Sve prometne površine trebaju biti izvedene sukladno posebnom propisu o sprječavanju stvaranja arhitektonsko-urbanističkih barijera, tako da na njima nema zapreke za kretanje niti jedne kategorije stanovništva.

Nije dozvoljena gradnja građevina, zidova i ograda, te podizanje nasada koje zatvaraju vidno polje vozača i time ugrožavaju promet. Određivanje polja preglednosti utvrđuje se na temelju posebnog propisa za javne ceste.

Članak 185.
U svim naseljima Općine mora se uz sve stambene građevine, građevine javne i društvene te gospodarske namjene, izgraditi minimalni broj parkirališnih mjesta prema sljedećim normativima: 

MINIMALNI BROJ PARKIRALIŠNIH MJESTA

	Namjena građevina
	Jedinica
	Broj parkirališnih mjesta

	Obiteljske stambene građevine
	  1 stan
	1,00

	Višestambene građevine
	  1 stan
	1,20

	Trgovački (maloprodaja)
	25 m² bruto izgrađene površine
	1,00

	Robne kuće, trgovački centri
	60 m² bruto izgrađene površine
	1,00

	Tržnice na malo
	25 m² površine građevne čestice
	1,00

	Poslovne zgrade, uredi, agencije
	100 m² bruto izgrađene površine

( 50 m² bruto izgrađene površine
	2,00

1,00

	Industrija i skladišta
	100 m² bruto izgrađene površine
	1,00

	Servisi i obrt
	100 m² bruto izgrađene površine
	2,00

	Ugostiteljstvo
	15 m² bruto izgrađene površine
	1,00

	Osnovne škole i vrtići
	1 učionica/grupa
	2,00

	Zdravstvene građevine
	40 m² bruto izgrađene površine
	2,00

	Vjerske građevine 
	40 m2 bruto izgrađene površine
	1,00

	Građevine mješovite namjene
	-
	( parkirališnih mjesta za sve namjene u sklopu građevine


Broj parkirališta za športsko-rekreacijske građevine utvrđuje se prema posebnom propisu.

Članak 186.
Na javnim parkiralištima i u javnim garažama potrebno je osigurati  parkirališna mjesta za invalide prema posebnom propisu.

Članak 187.
Sukladno namjeni građevine izgradnja parkirališta se mora riješiti na sljedeći način:

	· obiteljske stambene građevine
	· na vlastitoj građevnoj čestici,

· u uličnom koridoru, u širini regulacijske linije građevne čestice,

	
	

	· višestambene građevine 
	· na vlastitoj građevnoj čestici,

· u uličnom koridoru, u širini regulacijske linije građevne čestice,

· na parkiralištu udaljenom max. 100,0 m od građevine,

	
	

	· poslovne građevine (trgovačke i ugostiteljske i poslovne zgrade, uredi, agencije, servisi i obrt)
	· na vlastitoj građevnoj čestici, 

· u uličnom koridoru u širini regulacijske linije građevne čestice,

· na parkiralištu udaljenom do max. 100,0 m od građevine,

	
	

	· robne kuće i trgovački centri
	· na vlastitoj građevnoj čestici,

	
	

	· proizvodne građevine i skladišta
	· na vlastitoj građevnoj čestici 

· u uličnom koridoru u širini regulacijske linije građevne čestice,

	
	

	· javne i društvene , športsko-rekreacijske i vjerske građevine
	· na vlastitoj građevnoj čestici,

· u uličnom koridoru u širini regulacijske linije građevne čestice,

· na parkiralištu udaljenom max. 200,0 m od građevine,

	
	

	· građevine mješovite namjene
	· sukladno načinu rješavanja izgradnje parkirališta za osnovnu namjenu.


Pod parkiralištem podrazumijeva se i prostor u garaži.

Članak 188.
Pod pojmom "vlastita građevna čestica" iz članka 187. ove Odluke podrazumijeva se građevna čestica na kojoj je izgrađena osnovna građevina.

Pod pojmom "ulični koridor u širini regulacijske linije" podrazumijeva se neizgrađeni prostor između regulacijske linije i kolnika na onoj strani ulice na kojoj se nalazi građevna čestica, pod uvjetom da se u tom prostoru osigura pješački prolaz širine kao u ostalom dijelu ulice, a najmanje 1,20 m.

Pod pojmom "parkiralište" podrazumijeva se parkiralište ili garaža koji su planirani ili su izgrađeni za potrebe nove građevine ili prenamjenu postojeće.

Potvrdu da se javno parkiralište ili garaža može koristiti za potrebe građevine izdaje Općina.

Članak 189.
Način rješavanja izgradnje parkirališta utvrđen u članku 187. ove Odluke obvezno se primjenjuje i u slučaju prenamjene postojećih građevina, za dio građevine koji se prenamjenjuje, te kod rekonstrukcije za dio građevine koji se rekonstruira, ako je zbog prenamjene odnosno rekonstrukcije potreban veći broj parkirališnih mjesta od broja potrebnog za postojeću namjenu.

Članak 190.
Širina pješačkih prometnica utvrđuje se sukladno broju korisnika, prostornim uvjetima i ambijentalnim obilježjima, ali ne može biti manja od 1,20 m.

Pješačke prometnice se grade odvojeno od kolnika i po mogućnosti od kolnika odvojene zelenim zaštitnim pojasom.

Članak 191.
Planirana brza cesta Vinkovci-Županja je u konačnici predviđena kao četverotračna. U prvoj fazi ju je moguće izvesti kao dvotračnu brzu cestu.

Članak 192.
U ovome Planu planira se rekonstrukcija i modernizacija županijske pruge II. reda Vinkovci-Županja.

Članak 193.
Na križanju željezničke pruge i ceste ili puta obvezno je osigurati kolni prijelaz, sukladno posebnom propisu, a do tada moguća su i prelazna rješenja.

Članak 194.
Izgradnjom višenamjenskog kanala Dunav-Sava mora se izgraditi novi željeznički most preko kanala, te dislocirati postojeći željeznički kolodvor Cerna na lokaciju predviđenu planom.
Osim toga potrebno je izgraditi i rekonstruirati sustav cestovnih prometnica, kao i novih mostova preko postojećih vodotokova, kako bi se osiguralo normalno prometovanje u zoni naselja Cerna, kao i pristup do naselja Šiškovci.

Članak 195.
Na površini planiranog koridora za izgradnju višenamjenskog kanala koji je naznačen u kartografskom prikazu br. 4.A. nije dozvoljena nikakva izgradnja.
Postojeći objekti mogu se rekonstruirati u cilju poboljšanja uvjeta stanovanja, a postojeća prometna infrastruktura može se rekonstruirati u cilju poboljšanja uvjeta prometovanja.

Članak 196.
U zoni naselja Cerna planirana je izgradnja pristaništa na planiranom višenamjenskom kanalu Dunav-Sava za koje se rezervira prostor unutar koridora i za koji se primjenjuju uvjeti iz članka 195. ove Odluke.

18. POŠTANSKI PROMET

Članak 197.

Razvoj poštanske djelatnosti odnosi se na modernizaciju poslovnog prostora koji je unutar građevinskog područja naselja.

Razvoj poštanske djelatnosti u ovom planskom razdoblju može se odnositi samo na adaptacije i održavanje poslovnih prostora, te eventualno uređenje eksterijera (pristup, pločnik, parkirališna mjesta i sl.), što je regulirano odredbama ove Odluke.
18. TELEKOMUNIKACIJSKA MREŽA

Članak 198.
Razvoj nepokretne telekomunikacijske mreže u ovome Plana obuhvaća izgradnju korisničkih i spojnih vodova (SVK) i dogradnju mjesnih mreža u skladu s porastom potreba.

Korisnički i spojni vodovi, komutacijski čvorovi, radio relejne (RR) veza u nepokretnoj mreži, bazna postaja u pokretnoj mreži, te objekti RTV sustava veza označeni su na kartografskom prikazu br. 1.A. ''Promet, pošta i telekomunikacije''.

Mjesne mreže razvijat će se sukladno dinamici gospodarskog, društvenog i prostornog razvitka Općine.

Članak 199.
Novi korisnički i spojni vodovi i mjesne telekomunikacijske mreže u građevinskim područjima u pravilu se grade u zelenom pojasu ulica, a u ulicama s užim profilom polaže se ispod nogostupa sustavom distribucijske telekomunikacijske kanalizacije (minikanalizacije) ili mrežnim kabelima položenim izravno u rov. Po potrebi telekomunikacijske vodove graditi s obje strane ulica.

Članak 200.
Bazne (osnovne) postaje moraju se graditi sukladno posebnim propisima o sigurnosti te zaštiti od neionizirajućih zračenja.

Ne dozvoljava se izgradnja baznih (osnovnih) postaja:

· na školama i dječjim vrtićima,

· na građevinama koje su zaštićene na temelju propisa o zaštiti kulturnih dobara,

· sa samostojećim antenskim stupovima na udaljenosti manjoj od 100,0 m od sakralne građevine (crkve).

Do lokacije baznih postaja obvezno je osigurati kolni pristup.

Članak 201.
Mrežu baznih postaja potrebno je usklađivati s istim ili srodnim djelatnostima radi zajedničkog korištenja prostora i dijela građevina.

18. ELEKTROENERGETSKA MREŽA

Članak 202.
Razvoj elektroenergetskog sustava na području Općine planira se gradnjom sljedećih građevina:

a) Prijenos 

- 
građevine od važnosti za Državu iz članka 14. b) ove Odluke,
-
građevine od važnosti za Županiju iz članka 15. b) ove Odluke.

b) Distribucija 

· Izgradnja KB 35 kV TS Cerna-TS Babina Greda,

· izgradnja 3 KTS 10(20)/0,4 kV u naselju Cerna,

· izgradnja KB 10(20) kV u naselju Cerna za međusobno povezivanje postojećih i planiranih TS i za priključenje na postojeću 10(20) kV mrežu,

· demontiranje DV 10(20) kV mrežu zamijenjenih s KB 10(20) kV,

· izgradnja nove i rekonstrukcije postojeće niskonaponske 0,4 kV mreže.

Trase i lokacije elektroenergetskih građevina državnog, županijskog (i općinskog) značaja označene su na kartografskom prikazu br. 2.B. ''ENERGETSKI SUSTAV-Elektroenergetika''.

Ostale trafostanice i vodovi rekonstruirat će se i graditi sukladno gospodarskom razvoju i procesu urbanizacije naselja na području Općine.

Članak 203.
Prilikom određivanja trase nadzemnog dalekovoda moraju se poštivati sljedeći uvjeti:
· potrebno je voditi računa o bonitetu poljoprivrednog zemljišta te po mogućnosti koristiti područja slabijih bonitetnih klasa,

· prilikom prijelaza preko poljoprivrednog zemljišta trasu treba voditi na način da utjecaj na poljoprivrednu proizvodnju bude što manji,

· položaj stupova ne smije ograničavati funkcioniranje postojećih i potencijalnih sustava za navodnjavanje poljoprivrednog zemljišta,

· izbjegavati prolaz dalekovoda kroz šume i preko šumskog zemljišta,

· trasu dalekovoda položiti na način da se u najvećoj mogućoj mjeri smanji mortalitet ptica.

Članak 204.
Postojeći nadzemni DV 10(20) kV koji se nalaze u građevinskom području naselja (ili: koji prolaze kroz građevinsko područje i kontaktnu zonu naselja) moraju se postupno zamijeniti kabelskim.

Pri utvrđivanju trase kabelskog dalekovoda, novu trasu je obvezno uskladiti s urbanom matricom naselja na način da u najmanjoj mogućoj mjeri ograničava korištenje zemljišta i gradnju u naselju.

Članak 205.
Ne dozvoljava se otvaranje novih prosjeka kroz šume za gradnju 10(20) kV elektroenergetske mreže.

Članak 206.
Prostor unutar koridora i ispod nadzemnih dalekovoda može se koristiti za osnovnu namjenu prikazanu na kartografskom prikazu br. 1. "Korištenje i namjena površina".

Korištenje zemljišta i gradnja u koridorima elektroenergetskih građevina vrši se sukladno posebnim propisima, uz suglasnost ustanove s javnim ovlastima nadležne za elektroenergetiku.

Članak 207.
Distribucijski dalekovodi u građevinskom području moraju se izvoditi podzemnim kabelskim vodovima.

U ovome Planu se predviđa sukcesivna zamjena postojećih nadzemnih distribucijskih dalekovoda  10(20) kV kabelskim vodovima unutar građevinskog područja, a po potrebi i izvan građevinskih područja.

Članak 208.
U građevinskim područjima naselja planira se razvoj niskonaponske 0,4 kV mreže.

U gospodarskim zonama novu niskonaponsku mrežu graditi podzemnim kabelima položenim u zeleni pojas do samostojećih kabelskih ormara, a od njih kabelske  priključke do okolnih kupaca električne energije.

U novoplaniranim ulicama niskonaponsku mrežu graditi podzemnim kabelima položenim u zeleni pojas novih ulica sustavom ulaz-izlaz, ili do samostojećih kabelskih ormara postavljenih uz unutarnji rub regulacijskog pravca, a od njih kabelske kućne priključke do okolnih kupaca električne energije.

Pri rekonstrukciji postojeće niskonaponske mreže na glavnim prometnim pravcima u naselju Cerna, gdje je izgrađena ili je planirana JR na čeličnim cijevnim stupovima, mrežu graditi podzemnim kabelima ili sa SKS po krovnim stalcima. U svim ostalim ulicama pri rekonstrukcijama niskonaponsku mrežu graditi sa SKS vođenim po krovovima s krovnim stalcima ili na betonskim stupovima, a po potrebi i podzemnim kabelima.

Do izgradnje planirane elektroenergetske mreže može se koristiti postojeća uz manje rekonstrukcije i priključenje ponekog novog kupca električne energije. Kod potreba za veće rekonstrukcije pridržavati se planom predviđene izgradnje.

Javnu rasvjetu u naselju Cerna na glavnim prometnim pravcima i Gospodarskoj zoni, te u ulicama gdje će NN mreža biti na krovnim stalcima, mreža JR se planira graditi podzemnim kabelskim vodovima i čeličnim cijevnim stupovima javne rasvjete postavljenim u zeleni pojas ulica uz prometnice na propisanoj udaljenosti od prometnice. U ulicama naselja Općine u kojima će se niskonaponska mreža graditi na betonskim stupovima treba na iste stupove postavljati i rasvjetna tijela.

Članak 209.
Na područjima naselja, u kojima se planira gradnja podzemne niskonaponske mreže i gdje će se voditi po krovnim stalcima, javna rasvjeta se mora graditi podzemnim kabelskim vodovima i čeličnim cijevnim stupovima postavljenim uz prometnice.

Na ostalim područjima, u slučaju da se niskonaponska mreža gradi sa SKS na betonskim stupovima, rasvjetna tijela se mogu postaviti na iste stupove.

Članak 210.
Niskonaponska elektroenergetska mreža i javna rasvjeta grade se u pravilu u uličnim koridorima, u zelenom pojasu, a stupovi se moraju graditi na dovoljnoj sigurnosnoj udaljenosti od kolnika, utvrđenoj posebnim propisom.

Članak 211.
Sve trafostanice moraju imati kolni pristup s javne površine i ne smiju se graditi u uličnom profilu.

18. PLINOVODI

Članak 212.
Postojeće i planirane građevine na području Općine su:

· građevina od važnosti za Državu iz članka 14. ove Odluke,
· glavni distribucijski plinovodi,

· plinovodi mjesne plinovodne mreže.

U ovome Planu planira se dovršiti plinoopskrba svih naselja stalnog stanovanja na području Općine, te proizvodno-poslovne, turističko-ugostiteljske, turističko-rekreacijske i sportsko-rekreacijske zone.

Članak 213.
Trase postojećih i planiranih plinovoda, prikazani su na kartografskom prikazu br. 2.A. ENERGETSKI SUSTAVI-Cijevni transport plina i plinoopskrba. Trase svih planiranih lokalnih (distribucijskih) plinovoda nije moguće prikazati jer će ovisiti o za sada neodređenom procesu urbanizacije i razvoju gospodarstva.

Članak 214.
Nove glavne distribucijske plinovode i ostale plinovode mjesne mreže unutar građevinskog područja mora se graditi u skladu s urbanom matricom. Tlak plina u ovim plinovodima je 0,1-0,4 MPa (1,0-4,0 bara).

Članak 215.
Razvoj distribucijske plinoopskrbne mreže u građevinskim područjima potrebno je uskladiti s razvojem područja na način da se zadovolje sve planirane potrebe za plinom svih korisnika i mora pratiti urbanu matricu naselja.

Planirani distribucijski plinovodi će biti srednjetlačni s tlakom plina 0,1-0,4 MPa (1,0-4,0 bara).

Članak 216.
Distribucijski plinovodi se u građevinskim područjima polažu u pravilu u javnim površinama, po potrebi s obje strane ulica.

18. VODOOPSKRBA

Članak 217.
Rješenje vodoopskrbe Općine planira se uspostavom cjelovitog sustava s napajanjem iz postojećeg izvorišta (vodocrpilište ''Škola'' u Cerni), te spajanjem na regionalni sustav.

Članak 218.
Izvorišta vode moraju se zaštititi od mogućih zagađivanja, sukladno mjerama sanitarne zaštite utvrđenim na temelju posebnog propisa.

Članak 219.
Vodoopskrbni vodovi se polažu u javnim površinama.

Članak 220.
Ako se vodoopskrbni sustav rješava etapno, mora se dimenzionirati i izvoditi kao dio cjelovitog rješenja.

Članak 221.
U svakoj točki vodoopskrbnog sustava moraju biti zadovoljeni protupožarni zahtjevi u pogledu količine vode i raspoloživog tlaka, sukladno posebnom propisu.
18. ODVODNJA

Članak 222.
U ovome Planu odvodnja otpadnih voda riješena je na sljedeći način:

· za oba naselja izgradnjom zajedničkog sustava odvodnje.

Članak 223.
Trase vodova i položaj uređaja za pročišćavanje iz kartografskog prikaza br. 2.C. "Vodnogospodarstvo" su usmjeravajućeg značenja i moguće ih je mijenjati u tijeku detaljne razrade, pod sljedećim uvjetima:

-
mora se zadržati osnovni princip rješavanja odvodnje (smjer odvodnje i vrsta sustava),

-
vode se moraju upustiti u recipijente utvrđene u članku 224. ove Odluke.
Članak 224.
Recipijenti za prihvat otpadnih voda sa područja Općine su:

-
rijeka Bosut, ili

-
melioracijski kanali do recipijenata iz alineje 1. ovoga članka.
Članak 225.
Prioritet u realizaciji sustava odvodnje na području Općine imaju dijelovi sustava koji se nalaze u zoni zaštite crpilišta ''Cerna'', te zone preventivne zaštite crpilišta ''Škola''.

Članak 226.
U Šiškovcima je planirana gradnja razdjelnog sustava, a u Cerni reduciranog mješovitog sustava.

Sanitarne i tehnološke otpadne  vode odvodit će se ukopanim vodonepropusnim cijevnim sustavom, a oborinske vode otvorenim cestovnim i melioracijskim kanalima. 

Na dijelu naselja Cerna dozvoljeno je upuštanje i oborinskih voda u sustav, ali samo na projektiranom dijelu centralnog dijela naselja.

Članak 227.
Sustavi odvodnje mogu se graditi etapno, a etape realizacije moraju biti usklađene s krajnjim rješenjem.

Članak 228.
Sve onečišćene ili zagađene vode koje ne odgovaraju uvjetima za upuštanje u odvodni sustav, moraju se prije upuštanja pročistiti uređajem za prethodno čišćenje otpadnih voda.

Članak 229.
Sve onečišćene ili zagađene vode koje svojim svojstvima ne odgovaraju uvjetima za upuštanje u recipijente ili tlo moraju se prije ispuštanja pročistiti uređajem za pročišćavanje otpadnih voda.

Članak 230.
Do izgradnje javnog odvodnog sustava zbrinjavanje otpadnih voda može se vršiti putem vodonepropusnih sabirnih jama, uz obvezno pražnjenje jama i konačno zbrinjavanje otpadnih voda, sukladno posebnom propisu, odnosno vlastitim uređajem za pročišćavanje, sukladno uvjetima nadležne ustanove.

Članak 231.
Nakon izgradnje javnog odvodnog sustava u ulici, postojeće građevine u toj ulici moraju se  prilikom svakog zahvata na građevini priključiti na novi odvodni sustav, ako nemaju vlastiti uređaj za pročišćavanje otpadnih voda.

18. VODOTOCI, VODE I MELIORACIJSKA ODVODNJA

Članak 232.
Postojeći vodnogospodarski sustav potrebno je urediti i održavati u funkcionalnom stanju pri čemu Općina mora posebnu pažnju posvetiti dijelu melioracijskog sustava iz svoje nadležnosti (detaljna kanalska mreža).

Osim radova iz prethodnog stavka dozvoljeni su i drugi vodnogospodarski zahvati s ciljem unapređenja i poboljšanja vodnogospodarskog sustava, kao što je rekonstrukcija kanala ''Vezovac''.

Članak 233.
Radi očuvanja i održavanja zaštitnih hidro-melioracijskih i drugih građevina i održavanja vodnog režima, područja uz nasipe i inundacijski pojas, moraju se koristiti sukladno posebnom propisu.

Inundacijska područja su područja uz vodotoke Bosut i Biđ, te kanale Berava, Kaluđer i Istočna Berava koja se detaljno utvrđuju sukladno posebnom propisu.

Članak 234.
Značajniji razvoj sustava za natapanje poljoprivrednih površina na području Općine bit će moguć vodom iz VK Dunav-Sava, koji se nalazi u Općini, nakon njegove izgradnje, kao i iz vodotoka Bosuta i Biđa koji prolaze područjem Općine.

U ovome Planu površinama za navodnjavanje smatraju se sve poljoprivredne površine.

Navodnjavanje poljoprivrednih površina moguće je pod uvjetom da se prethodno utvrdi odgovarajuća kvaliteta vode za navodnjavanje.

19. MJERE ZAŠTITE KRAJOBRAZNIH I PRIRODNIH VRIJEDNOSTI I KULTURNIH DOBARA

19. KRAJOBRAZNE I PRIRODNE VRIJEDNOSTI 

Članak 235.
Na području Općine Cerna nema zaštićenih dijelova prirode.

Članak 236.
Mjere očuvanja i zaštite prirodnih i krajobraznih vrijednosti su:

· potrebno je osigurati racionalno korištenje prirodnih dobara bez oštećivanja ili ugrožavanja njenih dijelova,

· potrebno je u što većoj mjeri zadržati kvalitete prirodnog prostora, čuvati prirodni krajobraz, posebno područje s autohtonom vegetacijom te spriječiti širenje nove izgradnje na ta područja, a osobito štititi od izgradnje panoramske vrijedne točke,

· ne dozvoljavaju se zahvati čija je posljedica degradacija krajobraza, osobito prepoznatljivih vizura (postavljanje samostojećih reklamnih stupova i panoa koji bi svojom veličinom dominirali i narušavali krajobraz),

· očuvati cjelovitosti kompleksa poljoprivrednog zemljišta i spriječiti pretvaranje istog u građevinsko zemljište,

· očuvati kompleks šumskog zemljišta i provoditi detaljne mjere zaštite propisane šumsko gospodarskim osnovama,

· osigurati kvalitetu nadzemnih i podzemnih voda,

· zadržati prirodni, tradicijski ustroj poljoprivrednog zemljišta i šuma te poticati i unapređivati obnovu i održavanje zapuštenih poljoprivrednih zemljišta, tradicionalno poljodjelstvo i stočarstvo,

· na najmanju moguću mjeru svesti upotrebu pesticida, organskih i mineralnih gnojiva,

· očuvati povijesne cjeline naselja u njihovu izvornom okruženju, s povijesnim graditeljskim ustrojem i naslijeđenom parcelacijom,

· očuvati i obnavljati tradicijsko graditeljstvo i očuvati povijesne slike, volumen i obrise naselja.

· očuvati biološke vrste značajne za stanišne tipove karakteristične za to područje te zaštićene i strogo zaštićene divlje svojte te ne unositi strane (alohtone) vrste i genetski modificirane organizme u njihova staništa,

· prilikom obnove zgrada (tavani) i crkva (tornjevi) u kojima je nađena kolonija šišmiša trebaju se postaviti nova pogodna mjesta za sklonište kolonija te izbjegavati uporabu otrovnih sredstava za zaštitu drveta.

19. KULTURNA DOBRA

Članak 237.
Na području Općine Cerna su, sukladno posebnom zakonu, zaštićena sljedeća kulturna dobra:

a) 
Registrirana


- Cerna, župna crkva sv. Mihovila

b) Preventivno zaštićena


- Cerna „GRADAC“- prapovijesni i srednjovjekovni arheološki lokalitet

Zaštićena kulturna dobra orijentacijski su naznačena na Kartografskom prikazu br. 3.A., a detaljno se utvrđuju na temelju akata o zaštiti.

Zaštićenim kulturnim dobrom se smatraju i sva kulturna dobra koja će se, nakon donošenja ovoga Plana, zaštititi sukladno posebnom zakonu.

Članak 238.
Namjena i način uporabe kulturnog dobra te svi zahvati na kulturnom dobru, utvrđuju se i provode sukladno posebnom propisu.

Članak 239.
Ukoliko bi se na preostalom području Općine, prilikom izvođenja građevinskih ili bilo kojih drugih zemljanih radova,  naišlo na  arheološko nalazište ili nalaze, radove je nužno prekinuti te o navedenom bez odlaganja obavijestiti Konzervatorski odjel u Osijeku, kako bi se sukladno odredbama Zakona o zaštiti i očuvanju kulturnih dobara poduzele odgovarajuće mjere osiguranja te zaštite nalazišta i nalaza.

Članak 240.
Spomen obilježja (NOB spomenici) imaju lokalni karakter. Temeljem čl. 17. Zakona o zaštiti i očuvanju kulturnih dobara predstavničko tijelo Općine može ih proglasiti zaštićenim kulturnim dobrom lokalnog značenja.

Članak 241.

Spomen biste, spomen obilježja, grobnice i drugi elementi javnih obilježja ne mogu se uklanjati, premještati ili na njima bilo što raditi bez prethodnog odobrenja Općine i nadležne konzervatorske službe.

20. POSTUPANJE S OTPADOM

Članak 242.

Na cijelom području Općine planira se organizirano prikupljanje i odvoženje komunalnog otpada.

Članak 243.

Zbrinjavanje komunalnog otpada riješit će se na regionalnom odlagalištu.

Do izgradnje regionalnog odlagališta za zbrinjavanje komunalnog otpada koristit će se odlagalište ''Bazjaš''.

Ostala odlagališta moraju se zatvoriti i sanirati.

Prostor odlagališta se nakon njihovog zatvaranja može koristiti sukladno odredbama koje se odnose na korištenje prostora i gradnju van građevinskih područja.

Članak 244.
Količine otpada moraju se smanjiti na način reciklaže otpada (za što je potrebno osigurati odgovarajuće prostore u naseljima), te korištenjem bio otpada za proizvodnju komposta u okviru domaćinstava s okućnicom.

Članak 245.
Opasni otpad prikuplja se na mjestu nastanka, a zbrinjava sukladno posebnom propisu.

21. MJERE SPRJEČAVANJA NEPOVOLJNA UTJECAJA NA OKOLIŠ

Članak 246.
Na području Općine utvrđene su sljedeća oštećena ili ugrožena područja:

-
vodotok Bosut (prema PPŽ VS),

-
eksploatacijsko polje opekarske gline ''Ciglana 2'',

-
divlje odlagalište otpada ''Ciglarski iskop''.

Članak 247.
Za sanaciju oštećenih ili ugroženih područja potrebno je provesti sljedeće mjere:

-
izgraditi uređaj za pretretman/čišćenje otpadnih voda ''Bratačevci'',

-
eksploatacijsko polje se u tijeku i nakon završetka eksploatacije moraju sanirati sukladno načinu sanacije utvrđenom u rudarskom projektu,

-
divlje odlagalište otpada  ''Ciglarski iskop'' mora se sanirati.

Članak 248.

Potrebno je izraditi Program mjerenja kakvoće zraka i uspostaviti područnu mrežu za praćenje kakvoće zraka, sukladno posebnom propisu.

Članak 249.
Za područje Općine potrebno je izraditi kartu buke, sukladno posebnom propisu.

U slučaju da se kartom buke utvrde područja buke većeg intenziteta od dozvoljenog posebnim propisom, potrebno je provesti mjere zaštite od buke, sukladno uvjetima i obilježjima područja (zelenilom, ogradama i sl.).

Članak 250.
Obvezna je izrada studije o utjecaju na okoliš po posebnom propisu i PPŽ-u.

Građevine i područja za koja je obvezna izrada studije o utjecaju na okoliš prikazani su informativno na kartografskom  prikazu br. 3.B. ''Područja primjene planskih mjera uređenja i zaštite'' prema raspoloživim podacima:

a)
po posebnom propisu:


- DV 2x400 kV Ernestinovo-državna granica s BiH,


- višenamjenski kanal Dunav-Sava,


- brza cesta Vinkovci-Županja (D55).

b)
po Prostornom planu Vukovarsko-srijemske županije:


- više istovrsnih zahvata (niz) koji se planiraju na malom prostoru i čije su veličine, odnosno kapaciteti, iako pojedinačno manji, ukupno veći od propisanih posebnim propisom.

Pod malim prostorom podrazumijevaju se gospodarske zone u naseljima utvrđene ovim Planom i zahvati izvan građevinskog područja s izvorima zagađenja koji se nalaze na međusobnoj udaljenosti manjoj od 250,0 m.

Unutar gospodarskih zona je obvezna izrada Studije za sve zahvate i u slučajevima kada su po kapacitetu i/ili veličini manji od onih propisanih posebnim propisom, a temeljem posebnog propisa podliježu izradi SUO, sukladno točki (36.4) PPOŽ VS.

Izvan građevinskih područja obvezna je izrada Studije u slučaju kada su veličine i/ili kapaciteti zahvata koji su na međusobnoj udaljenosti manjoj od 250,0 m pojedinačno manji, ali ukupno veći od onih propisanih posebnim propisom.

Pod udaljenosti se smatra međusobna udaljenost građevina u kojima se obavlja djelatnost zbog koje je propisana obveza izrade studije.

Članak 251.
Ostale mjere zaštite okoliša provodit će se sukladno posebnim propisima te uvjetima i mjerama utvrđenim u ovome Planu i to:

a)
Zaštita tla

· provođenjem ovoga Plana sukladno kartografskom prikazu br. 1. "Korištenje i namjene površina", odnosno gradnjom unutar utvrđenih građevinskih područja,

· gradnjom van građevinskih područja i načinom vođenja infrastrukture, sukladno odredbama ove Odluke,
· zbrinjavanjem otpada na način utvrđen u članku 242.-245. ove Odluke.
· smanjivanjem uporabe pesticida, umjetnog gnojiva te ostalih preparata na primjerenu razinu.

b)
Zaštita voda

· mjerama zaštite izvorišta i uvjetima odvodnje otpadnih voda, utvrđenim odredbama ove Odluke,
· smanjivanjem uporabe pesticida, umjetnog gnojiva i ostalih preparata, a u zonama sanitarne zaštite i njihovim potpunim ukidanjem, ako je to utvrđeno Odlukom o zaštiti izvorišta.

c)
Zaštita zraka i zaštita od buke

· uvjetima gradnje u građevinskom području naselja, uvjetima utvrđenim za gradnju građevina gospodarske namjene (PPUT), te uvjetima gradnje poljoprivrednih građevina za uzgoj životinja, sukladno odredbama ove Odluke.
d)
Zaštita šuma

· provođenjem ovoga Plana sukladno kartografskom prikazu br. 1. "Korištenje i namjena površina",

· gradnjom elektroenergetskih građevina sukladno odredbama ove Odluke.

e)
Zaštita životinja

· planiranjem i provođenjem mjera zaštite životinja prilikom gradnje novih dalekovoda (zaštita ptica) na dionicama na kojima se takva potreba utvrdi u Studiji o utjecaju na okoliš.

22. MJERE ZAŠTITE OD RATNIH OPASNOSTI I ELEMENTARNIH NEPOGODA 

22. MJERE ZAŠTITE OD RATNIH OPASNOSTI

Članak 252.
Za naselje stalnog stanovanja Cerna utvrđuje se 4. stupanj ugroženosti, sukladno posebnom propisu.

Članak 253.
Zaštita stanovništva u naselju Cerna osigurava se gradnjom zaklona.

Članak 254.
Zone u kojima se grade skloništa utvrdit će Općina.

U ostalim dijelovima naselja grade se zakloni.
Članak 255.
Potreba gradnje skloništa i zaklona u ostalim građevinskim područjima kao i van građevinskih područja utvrdit će se zavisno o procjeni ugroženosti i stupnju ugroženosti.

Procjenu ugroženosti i stupanj ugroženosti utvrđuje Općina.

Članak 256.
Skloništa se grade sukladno uvjetima utvrđenim posebnim propisom.

Članak 257.
Pri određivanju lokacije, dimenzioniranju i projektiranju skloništa potrebno je pridržavati se sljedećih preporuka:

· skloništa osnovne i dopunske zaštite treba planirati i projektirati kao dvonamjenske građevine s mirnodopskom namjenom, sukladno interesima investitora,

· lokaciju skloništa predvidjeti tako da je pristup do skloništa moguć i u uvjetima rušenja zgrade.

Članak 258.
Zaklonom se smatra djelomično zatvoren prostor koji je izgrađen ili prilagođen tako da svojim funkcionalnim rješenjem, konstrukcijom i oblikom daje ograničenu zaštitu od ratnih djelovanja.

Zaklon se može graditi kao samostalni zaklon izvan građevina (rovovi i jame) i u građevinama, u prikladnim prostorijama.

Zakloni izvan građevina moraju se izgraditi izvan dometa ruševina susjednih građevina. Položaj zaklona izvan građevina treba odrediti na slobodnim površinama, izvan trasa podzemnih instalacija.

22. MJERE ZAŠTITE OD ELEMENTARNIH NEPOGODA

Članak 259.
Na području Općine Cerna utvrđen je VIIº MCS.

Zaštita građevina od potresa provodi se projektiranjem i gradnjom građevina, sukladno posebnim propisima.

23. MJERE PROVEDBE PLANA

23. OBVEZE IZRADE PROSTORNIH PLANOVA

Članak 260.
Sukladno Zakonu i Prostornom planu Vukovarsko-srijemske županije te potrebama prostornog uređenja Općine Cerna, ovim Planom utvrđuje se obveza izrade sljedećih prostornih planova:

a)
Prostorni plan područja posebnih obilježja za područje Višenamjenskog kanala Dunav-Sava,
b)
Urbanistički plan uređenja:

· naselja Cerna

c)
Detaljni plan uređenja

· Gospodarska zona „Zagrađe“ Cerna

· Gospodarska zona „Grabovci“ Cerna

· Gospodarska zona Šiškovci

· Stambena zona „Crne njive“ Šiškovci

· Turističko-rekreacijska zona.

Članak 261.
Područja za koja se utvrđuje obveza izrade detaljnih planova uređenja označena su na kartografskom prikazu br. 3.B. „Područja primjene posebnih mjera uređenja i zaštite“ te na kartografskim prikazima za građevinska područja 4.A. i 4.B.

Granica obuhvata Urbanističkog plana uređenja naselja Cerna utvrđena je granicom građevinskog područja, a granice obuhvata Detaljnih planova uređenja utvrđene su na kartografskim prikazima 4.A. i 4.B.

Izrada Prostornog plana područja posebnih obilježja VK Dunav-Sava definirana je  Programom prostornog uređenja Republike Hrvatske i Prostornim planom Vukovarsko-srijemske županije pa se sukladno tome granica obuhvata ne određuje ovim planom nego prostornim planom šireg područja.

Članak 262.
Do izrade prostornih planova iz članka 260. a) i b) ove Odluke, način korištenja zemljišta i uvjeti gradnje utvrđivat će se sukladno odredbama ove Odluke.
Iznimno, na područjima obuhvata DPU-ova način korištenja zemljišta i uvjeti gradnje utvrđivat će se isključivo na temelju tih planova.

23. PRIMJENA POSEBNIH RAZVOJNIH I DRUGIH MJERA

Članak 263.
U cilju poticanja razvoja Općine u planiranju uređenja prostora potrebno je prioritetno:

· riješiti imovinsko-pravne odnose i opremiti komunalnom infrastrukturom područja gospodarskih zona u Cerni i Šiškovcima i stambene zone ''Crne njive'' u Šiškovcima,

· riješiti odvodni sustav za oba naselja, prioritetno za dijelove u zonama sanitarne zaštite crpilišta,

· u suradnji sa županijskom turističkom zajednicom organizirati stručnu pomoć u cilju definiranja i realizacije programa turističkog razvitka Općine i Turističko-rekreacijske zone,

· u suradnji s nadležnom pravnom osobom s javnim ovlastima osigurati izradu planova navodnjavanja poljoprivrednog zemljišta.

Članak 264.
U cilju zaštite prostora potrebno je prioritetno:

· riješiti pitanje zbrinjavanja otpada, sukladno rješenju u uvjetima iz ovoga Plana,
· utvrditi sanitarne zone crpilišta ''Škola'' u Cerni.

23. REKONSTRUKCIJA GRAĐEVINA ČIJA JE NAMJENA PROTIVNA PLANIRANOJ NAMJENI

Članak 265.
Postojeće legalno izgrađene građevine, koje su izgrađene protivno namjeni planiranoj u ovome Planu, mogu se rekonstruirati u svrhu neophodnog poboljšanja uvjeta života i rada.

Članak 266.
Pod rekonstrukcijom u svrhu neophodnog poboljšanja uvjeta života i rada podrazumijevaju se:

· sanacija i zamjena oštećenih i dotrajalih konstruktivnih i drugih dijelova građevine, u postojećim gabaritima,

· dogradnja sanitarnih prostorija (WC i kupaonica s predprostorom) uz postojeću stambenu građevinu koja nema sanitarne prostorije, max. bruto izgrađene površine 10,0 m², 

· dogradnja sanitarnih prostorija (WC, kupaonica i garderoba s pretprostorom) uz postojeću građevinu druge namjene (koja služi za rad i boravak ljudi i koja nema sanitarne prostorije ), do max.10,0 m² bruto izgrađene površine za građevine do 100,m² i do 5% ukupne bruto izgrađene površine za veće građevine ,

· preinake unutrašnjeg prostora, bez povećanja gabarita građevine,

· izmjene ravnih krovova u kose bez mogućnosti nadogradnje nadozida, isključivo radi sanacije ravnog krova, uz mogućnost korištenja potkrovlja sukladno osnovnoj namjeni građevine odnosno namjeni utvrđenoj ovim Planom, vodeći računa o odnosnim odredbama ove Odluke (najveća dopuštena etažnost i visina građevine, postotak izgrađenosti itd.),

· adaptacija postojećeg tavanskog prostora u korisni prostor, u postojećim gabaritima, za namjene sukladne osnovnoj namjeni građevine odnosno namjeni utvrđenoj ovim Planom, vodeći računa o odnosnim odredbama ove Odluke (najveća dopuštena etažnost i visina građevine, postotak izgrađenosti itd.),

· ugradnja ili rekonstrukcija instalacija,

· gradnja ili rekonstrukcija komunalnih priključaka,

· uređenje građevne čestice postojeće građevine (sanacija i izgradnja ograda i potpornih zidova i prometnih površina).

Članak 267.
Građevinama ili dijelu građevina iz članka 265. ove Odluke može se mijenjati namjena, sukladno namjeni površina utvrđenoj ovim Planom.

23. POSTUPANJE S GRAĐEVINAMA IZGRAĐENIM SUPROTNO UVJETIMA UTVRĐENIM U PLANA
Članak 268.
Postojeće legalno izgrađene građevine, koje su izgrađene protivno uvjetima gradnje utvrđenim u ovome Planu mogu se rekonstruirati sukladno članka 266. ove Odluke, te dograđivati i nadograđivati sukladno odredbama ove Odluke.

Prilikom rekonstrukcije, radovi na građevini iz prethodnog stavka moraju biti  usklađeni s uvjetima gradnje utvrđenim u ovome Planu, ako je to moguće s obzirom na položaj građevine.

Ako je postojeći koeficijent izgrađenosti građevne čestice (kig) veći od dozvoljenog, isti se prilikom gradnje novih građevina na toj čestici može zadržati, ali se ne može povećavati.

Članak 269.
Građevinama iz članka 268. ove Odluke može se mijenjati namjena sukladno odredbama ove Odluke.

III.
ZAKLJUČNE ODREDBE

Članak 270.

Odredbe ovog Plana ne primjenjuju se na upravne postupke za zahvate u prostoru na česticama koje su u obuhvatu ovog Plana, a koji su pokrenuti prije stupanja na snagu ovog Plana. Isti postupci dovršit će se po odredbama Plana koji je bio na snazi u vrijeme podnošenja zahtjeva.

Članak 271.

Prostorni plan izrađen je u (6) šest primjeraka koji se imaju smatrati izvornikom, od čega se 1 (jedan) zadržava u pismohrani Izrađivača.

Članak 272.

Ova Odluka stupa na snagu osmoga dana po objavljivanju u "Službenom glasniku'' Vukovarsko-srijemske županije.
Klasa: 350-02/07-01/4
Urbroj: 2212/04-02-07/1
Cerna, 20. 09. 2007.

